Monday May 09, 2022 - 18:44:04 in by Super Admin\nJSL Md Muuse Biixi Cabdi Ka Hor Jeeddiyey Labadda Aqal Baarlamaan Ee JSL.\nKhudbadda Madaxweynaha Oo Dhamaystiraninna, Waxay U Dhignayd Siddan "Isniin, 09 May 2022\n Dhismaha Waddada Burco-Ceerigaabo waxay wax weyn ka beddelaysaa Dhaqan-dhaqaalaha (Socioeconomic aspect), isku socodka bulshada iyo ganacsiga ee dadkeena, tusaale ahaan: Magaaladda Burco ilaa Ceerigaabo waxa lagu gaadhi jiray 9 ilaa 10 Saacadood oo socod xidhiidh ah, haddase waxa lagu gaadhaa 5 saacadood. Noolka gaadiidku qofkiiba waxa uu ahaa ku dhawaad 60 - 80 Doollar, haddase waa 20 doollar oo keliya.\nWaxaan leeyahay dhammaan Ciidanka Qalabka-sida, Xaasaskooda iyo Caruurtooda, "Waxaanu idiin haynaa sharaf, xurmo iyo abaal aan duugoobayn. Duruuf kasta oo aad maanta ku nooshihiin, waxaad ku tallaallan tihiin Quluubta Shacabka Somaliland”.\nHaddaba, ilaa hadda maxaa innoo qabsoomay?.\n$5,001 - 40,000 Waxa la siiyey 25% hantidii ka baxday.\nMaxaynu ka baranay Dhibaatadii Suuqa Waaheen?.\n1. In doorashooyinku ku qabsoomaan xilligii loo asteeyey.\n2. In Xisbiyada Qaranka oo ah hilinka ay Muwaadiniintu u maraan xaqiijinta hankooda siyaasadeed ay noqdaan kuwo ku dhisan sharci, oo aan marna muddo dhaaf noqon, dhexdoodana ay ka muuqato dimuqraadiyad dhab ah oo ku dhisan mabaa’di iyo siyaasad cad oo qeexaysa qorshaha ay dalka ku horumarin karaan.\n3. In dhaqaalaha Xisbigu uu ka yimaado taageerayaasha Xisbiga ee gobol kasta, kana fogaadaan faro-gelin shisheeye. Haddii faro-gelin shisheeye soo dhex-gasho Xisbiga, waxay khatar ku tahay Qarannimada dalkeena.\n1. In si dhab ah loo fahansiiyo Maraykanka taariikhda xanuunka badan ee Somaliland kala kulantay midnimadii dhicisawday ee baadi-goobka shanta Soomaali weyn iyo xogta sidii bahalnimada ahayd ee Digtaytarkii Siyaad Barre ugu dalbaday Diyaarado, Taangiyo, madaafiic iyo hub culus oo dhan magaalooyinka Somaliland.\n2. In si faah-faahsan loogu sharraxo xasuuqii loo gaystay ummadan iyo sababihii keenay halgankii hubaysnaa ee Somaliland iyo in markii Shacabka Somaliland guulaysteen go’aan wadareed ku gaadheen in ay dib ula soo noqdaan madax-bannaanidoodii.\n3. In loo sharraxo in Somaliland tahay Dawlad dimuqraadi ah oo Caalamku indhaha ka laliyey muddo 30 sanno ah, balse Somaliland ay dhaqaalaheeda yar u hurtay amniga dalkeeda, ilaalinta xasilloonida Gobolka Geeska Afrika iyo adduunkaba.\n4. In laga wada tashado sidii Iskaashi buuxa u dhex-mari lahaa labada dal. Waa Iskaashi bilow ah oo aannu rajaynayno in uu dhakhso u midha-dhalo.\n In la diyaariyey, isla markaana la gudbiyey Mooshinka Xeerka Ishaashiga Somaliland iyo Maraykanka "Somaliland Partnership Act”, kaas oo ka dalbanaya in Wasaaradda Arrimaha Dibedda ee Maraykanka oo kaashanaysa Wasaaradda Gaashaan-dhigga in ay soo dar-saan qaabka ugu habboon ee Somaliland iyo Maraykanku Iskaashi u yeelan karaan mustaqbalka.\nQofku wuu kufi karaa, laakiin in uu kici waayo ayaa doqonniimo ah. Soomaalidu waxay tidhaahdaa, "Gobtu way liicdaa ee ma jabto”.\nHiraalka Horumarinta Somaliland ee 2030 (Somaliland Vision 2030), waxa uu qeexayaa in dalkeenu noqoto dal "Dimuqraadi ah oo sharci lagu dhaqmo, nabad-gelyo iyo barwaaqo ah, dadkiisuna ku nool yihiin hodan-tinimo loo dhan yahay iyo in ay noqoto iftiinka aqoonta iyo ilbaxnimada ee ka dhex-muuqda Afrika”.\nWaa hiraal iyo higsi qurux badan oo wanaagsan af ahaan, balse u baahan ficil iyo fahan qoto-dheer. Waa hiraal innooga baahan isku-duubni, midnimo iyo walaalnimo qoto-dheer, taasina waan ku ammaanayaa shacabkeena gobta ah, waayo waxa markhaati u ah sida sharafta leh ee walaalnimada iyo wada-jirka leh ee ay iskugu gurmadaan, ee ul iyo diirkeed u noqdaan marka dhibaato soo food saarto. Waxaan leeyahay, "Waa intaas oo loogala sii dhawaado”.\n Bad-qabka Bulshadda.\n1. Qorshaha Xukuumadda ee la xidhiidha Siyaasadda Bad-baadada Bulshada (Civic Protection Policy) ee lagaga hortagayo masiibooyinka dabiici ah iyo kuwa dad-sameega ah sida: (Dagaallo, dhul-gariir, dab, weerar cadow, IWM).\n2. Xukuumaddu waxa ay siyaasad cad ka leedahay in dhammaan hay’adaha Dawladdu Heer Qaran, Heer Gobol iyo Heer Degmo, ay si dhab ah u hir-geliyaan hab-raacyada iyo hagayaasha ilaalinta caafimaadka iyo bad-qabka bulshada (Health and Safety Standards). Sidoo kale, Xukuumaddu waxa ay dhammaan Gobollada iyo Degmooyinka dalka ka hir-gelinaysaa Waaxda Maaraynta Masiibooyinka.\n3. Xukuumaddu waxa ay hir-gelinaysaa in Difaaca Madaniga ah loo daadejiyo ilaa heer Degmo iyo Tuulo. Difaaca Madaniga ahi waa tababar dadka lagu siinayo bad-baadada deegaankooda iyo dadkooda iyo siday uga feejignaan lahaayeen cadow badheedh ama dhuumasho uga dhex abuuri kara fidno.\nEebbaa Mahad Leh.


Saddex Xeer Oo Dib Loogu Soo Celiyey Golaha Wakiillada Somaliland. | Awdalmedia.com\nSaddex Xeer Oo Dib Loogu Soo Celiyey Golaha Wakiillada Somaliland.\nGolaha Wakiillada Jamhuuriyadda Somaliland ayaa ansixiyay ajandaha kal-fadhigooda 35-aad ee golaha oo furmay toddobaadkan, kaasoo ka kooban 18 xeerar oo muhiimad weyn u leh Somaliland.\nFadhigaasi oo ahaa kii saddexaad ee fal-fadhiga 35-aad waxaa shir-gudoominayay guddoomiyaha golahaasi Baashe Maxamed Faarax, waxaana ka soo xaadiray 52 mudane oo ka mid ah 82 xildhibaan ee uu aqalka Wakiiladu ka kooban yahay, kuwaas oo ay saddex mudane oo kamid ahi ku cusbaayeen fadhigan.\nFadhigan Ayaa Markii codka ansixinta loo qaaday ajandaha kal-fadhiga 35-aad waxa ogolaaday 32 xildhibaan, waxaana diiday 8 mudane, halka 11 xildhibaana ay ka aamuseen, iyadoo guddoomiyuhuna aanu codaynin. Sidaas ayaanu kal-fadhiga 35-aad golaha Wakiiladu ansax ku noqday, iyadoo la filayo in xildhibaanadu ay fadhiyadda danbe guddo geli doonaan doodda iyo soo jeedimaha xeerarka iyo qodobadda ku jira kal-fadhigani.\nAjandaha kal-fadhigan 35-aad ee golaha Wakiillada oo ay ku jiraan 18 xeer waxa ka mid ah, qabyo-qoral xeerka guud ee degaanka (National Environment Law), xeerka shirkadaha (Company Law), qabyo-qoraal xeerka sahaminta shiidaalka iyo soo saaristiisa iyo qabyo-qoraalka xeerka ilaaladda xeebaha Somaliland. Xeerarkaasi ayaa dhamaantood waxay marayaan akhriskii kowaad. Sidoo kale waxaa ka mida xeerarka ku jira ajandaha kal-fadhiga 35-aad ansixinta masuuliyiinta dawlada, xeerarka golaha Guurtida ka soo noqda iyo wixii kale ee soo kordha.


Jose Mourinho oo ka Xumaaday Zlatan Ibrahimovic oo diidey in uu duulo England | Hoyga Barbaarta Somalistars\nHome » Ciyaaraha » Jose Mourinho oo ka Xumaaday Zlatan Ibrahimovic oo diidey in uu duulo England\nJose Mourinho oo ka Xumaaday Zlatan Ibrahimovic oo diidey in uu duulo England\nWaxaa Qoray: admin /////////// Taariikh: 11-06-16 1:05 AM Macalinka Cusub ee Manchester United Jose Mourinho ayaa lasheegayaa in uu ka xumaaday ka dib markii Weeraryaahnka dalka Sweden ee Zlatan Ibrahimovic uu diidey in uu diyaarad qaas ah ku tago dalka England si loo dhameeyo heshiiska uu ugu biiriyo Man United.\nJose Mourinho ayaa bartiisa Instagramka Waxa uu soo dhigay Jimcihii in uu kayara niyad jabay Cayaaryaahnka Zlatan Ibrahimovic kaas oo diidey in uu katago Xerada Tababarka dalkiisa si uu u Saxiixo heshiiska uu lagelayo Man United isaga oo yiri waxaan doonayey ka hor koobka yurub in aan soo afjarno Heshiiskiisa.\nMourinho ayaase Taageerayaasha Manchester United u sheegay in ay shaqo wanaagsan qabteen maalmihii lasoo dhaafay kadib markii la soo gaba gabeeyey heshiiska daafaca Wanaagasan ee Eric Bailly iyo Saxiixii heshiiska loogu kordhiyey Michael Carrick Warar kaloo Wanaagsana ay soo socdaan


Dawlada Britain Oo Ka Hadashay Aqoonsi Raadiska Somaliland Iyo Xoriyadii Ka Luntay 1960 | Biyoguurenews.com\nHome Wararka Dawlada Britain Oo Ka Hadashay Aqoonsi Raadiska Somaliland Iyo Xoriyadii Ka Luntay...\nDawlada Britain Oo Ka Hadashay Aqoonsi Raadiska Somaliland Iyo Xoriyadii Ka Luntay 1960\nShabakadda Wales Online ee dalka UK, ayaa daabacday qoraal uu kaga hadlay Qaddiyadda madax-bannaanida Somaliland, waxaanu ciwaan uga dhigay “Somaliland oo shan maalmood uun aheyd qaran madax-bannaan ayaa raadinaysa aqoonsi caalami ah.”\nWakaallada Wararka Somaliland ee SOLNA, oo soo xigatay warbixinta lagu daabacay Warsidaha Wales Online, oo u qornayd sidan:-\n“Somaliland waxay ahayd dal madax-bannaan shan maalmood oo kaliya sannadkii 1960kii, laakiin dadka reer Somaliland ayaa muddooyinkan dambe sameeyey taariikh hor leh, waxana u hirgashay nabadgelyo iyo dimuqraadiyad tan iyo sannadkii 1991kii.\nShabakadda Wales Online waxay sheegtay in Somaliland ahaan jirtay illaa 1960kii maxmiyad\nIngiriisku xukumi jiray, waxaana tirada dadkeedu la mid ahaa xilligaas mujtamaca reer Weles, waxaana labada dal ee Wales iyo Somaliland ka dhexeeyey cilaaqaad weyn.\nWarsiduhu wuxuu intaas ku daray in Somaliland ay qoomamaynayso midowgii ay la gashay Soomaaliya, waxaanay mar kale noqotay dal madax-bannaan markii la afgambiyey kaligii Taliyihii Siyaad Barre ee Soomaaliya.\nWales Online waxa uu isbarbar-dhigay Somaliland iyo Soomaaliya, waxaanu ku sifeeyey Soomaaliya Qaran guul-daraystay oo ay ka jiraan kooxaha xagjirka ah iyo kuwa budhcad baddeedda, halka Somalilandna uu ku tilmaamay “astaanta xasiloonidda ee qaaradda ay ka jiraan dawlado kalitaliyeyaal ahi.” Waxaanu xusay inuu Somaliland ka taliyo madaxweynihii shanaad ee si dimuqraadiya loo doortay isla markaana xukunka la iskugu wareejiyey si nabdoon.\nShabakaddu waxay xustay in Soomaaliya ay haysato ictiraaf caalamiya, halka Somalilandna aan wali la aqoonsan.\nWarsiduhu wuxuu tusaale u soo qaatay Iid Cali Axmed oo reer Somaliland ah, horena u ahaa aqoonyahan baanka ka shaqeyn jiray oo qaxoontinimo ku yimid magaalada Cardiff oo uu ka soo cararay xilligii kaligii taliyihii Siyaad Barre xukumayey Soomaaliya, waxaanu sheegay in dadka reer Somaliland ay yihiin qaar hal-abuur ah isla markaana ay haystaan dad badan oo aqoon sare leh.\nIid Cali Axmed wuxuu ku dooday booqashadii Xoghayaha Gaashaan-dhiga UK, Gavin Williamson ku tagey Somaliland ay muhiim aheyd, hase ahaatee ay xafiiska Arrimaha dibadda Ingiriiska ka doonayaan inay aqoonsadaan Somaliland oo ay ku abaal-mariyaan wixii ay qabsatay.\nAfhayeenka Xafiiska Arrimaha Dibadda UK, ayaa Wales Online u o sheegay in ay rumaysan yihiin in Somaliland iyo dawladda Federaalka ah ee Soomaaliya ay heshiis ka gaadhaan mustaqbalkooda, isla markaana aqoonsiga ay hormuud ka noqdaan dalalka ku yaalla gobolku.\nXafiiska Arrimaha Dibadda UK wuxuu intaas ku daray in Ingiriisku uu xidhiidh soo jireen ah la leeyahay Somaliland, isla markaana ay sii wadayaan inay dhiirigeliyaan wadahadalka u dhexeeya Madaxweynaha Somaliland Muuse Biixi Cabdi iyo Madaxweynaha Soomaaliya Maxamed Cabdilaahi Farmaajo.\nPrevious articleSiyaasi Ramaax cali hayste oo ka hadlay Mudo Kordhinta Golaha Guurtidu samaysay, Kuna ganay hadlo Adag Xukuumada somaliland\nNext articleMadaxweyne Muuse Biixi Oo Qaabilay Safiirka Cusub Ee Itoobiya U Soo Magacawday Somaliland


“Maya, Safaarado Iskuma Lihin Aanu Isdhaafsanay” Wasiirka Arimaha Dibada Somalia – HCTV\nAhmed Cige 0\tJuly 4, 2019 8:14 pm\nMuqdisho, (HCTV) – Wasiirka Arrimaha dibada Somalia, Axmed Ciise Cawad ayaa sheegay in dalka Guinea ee ay xidhiidhka u jareen aanay dhexmarin labada dal ee Somalia iyo Guinea wax xidhiidh safaaradeed oo labada dal ay is-dhaafsadeen.\nBalse Guinea ay tahay dal ay ka wadatirsan yihiin Afrika oo xidhiidh ay lahaayeen inkastoo aanay safaarado joogin.\nWasiirka Arimaha dibada Somalia waxa uu sidaasi ku sheegay Waraysi uu Siiyey BBC-da, ugu horayna isaga oo ka hadlaya sababta ay xidhiidhka ugu jareen dalka Guinea ayaa waxa uu yidhi “Dalkaasi waxa uu ku xadgudbay qaranimadayada iyo midnimada Somalia, markaa xadgudub ayuu arimahaasi ku sameeyey, warbaanu u dirnay aanu ku leenahay waa in aad ka feejignaataan arintan, waanay ku dhiiradeen, sababtaa ayaanu ugu jirnay xidhiidhka.\nWasiirka Arimaha dibada Somalia, mar la waydiiyey Guinea ma ku leedihiin wax safaarad ah, iyaduna dhankeeda ma u joogaa Somalia wax safiir ahi?\nMaya, Safaarado iskuma lihin aanu isdhaafsanay, laakiin waa dal qaarada Afrika ka mid ah oo xidhiidh aanu lahayn inkastoo aanay safaarado joogin, dalal badan oo waxa jira aanu xidhiidho leenahay inkastoo aanay joogin safaarado.\nMarkaa Mudane Wasiir Dal aan xidhiidh siyaasadeed aan idinka dhaxayn sideed ugu jaraysaan xidhiidhka?\nWaxaanu ugu jaraynaa, xidhiidhku kuma xidhna oo kaliya safaaradaha, xidhiidhku forum-yo badan ayuu ku jiraa, waa laba dal oo aanu afrika ka wada tirsanahay, Ururka dalalka Islaamka aanu ka wada tirsanahay, markaa xidhiidhkayagii labada dal ka dhexeeyey ayaa xumaaday, oo anaguna aanu cabirnay taasi.\nKenya waa ay nooga duwan tahay Guinea, xidhiidho badan ayaa naga dhexeeyey, wax isdhaafsi badan ayaa naga dhexeeyey, markaa sawiro dheeraad ah ayaanu u muujinay xidhiidhka naga dhexeeyey iyo daris ahaanta naga dhaxaysay.” Ayuu yidhi Wasiirka Arimaha dibada Somalia, Axmed Ciise Cawad.\nIran Oo U Yeedhay Safiirka Ingiriiska U Fadhiya Tehran


Xaflad Balaadhan oo Loo Qabtay Midowga Dhexmaray Kulmiye iyo Garabkii ka Baxay WADDANI |\nXaflad Balaadhan oo Loo Qabtay Midowga Dhexmaray Kulmiye iyo Garabkii ka Baxay WADDANI\nHargeysa (GNN)- Xisbiga KULMIYE, ayaa u xafladeeyey Garabkii Toosinta iyo Caddaaladda ee WADDANI ee uu hoggaamiyo Guddoomiye-kux-xigeenkii hore ee xisbigaas Md. Axmed Muumin Seed oo si rasmi ah u midoobay maanta.\nXafladda midowga labada dhinac oo ka dhacday huteelka Maansoor ee magaalada Hargeysa maanta, waxa ka qaybgalay hoggaanka sare ee xisbiga KULMIYE oo uu hormood u yahay Guddoomiyaha xisbiga Md. Muuse Biixi Cabdi, Marwada koowaad ee qaranka Marwo Aamina Maxamuud Jirde, xubno wasiirro ah, hoggaanka xubnaha garabka Toosinta iyo Caddaaladda, taageerayaal tiro badan iyo marti sharaf kale.\nUgu horrayn, Xoghayaha Guud ee xisbiga KULMIYE Md. Xasan Siciid Yuusuf, ayaa furitaankii xafladda ka akhriyey qodobada heshiiska labada dhinac isku raaceen, kuwaas oo bud-dhig u noqonaya midowgooda iyo midnimo waarta oo kor loogu qaadayo awoodda taageero ee xisbiga KULMIYE.\nXoghayihii siyaasadda ee xisbiga WADDANI, haatana ka tirsan xubnaha garabka Toosinta ee KULMIYE la midoobay Md. Maxamed Abiib Yuusuf, ayaa sheegay inuu ku soo hirtay xisbi laga ixtiraamo dooda iyo afkaarta kala duwan, waxaanu caddeeyey inaan la isku doorsan karin hoggaaminta Guddoomiyeyaasha WADDANI iyo KULMIYE, waxaanu yidhi, “Waan ku faraxsanahay inaan ka imid xisbi aan laga xurmaynin aragtida iyo doodda ay dadku ku kala duwan yihiin, KULMIYE waxa i keenay oo aan ku kala doortay dabeecooyin ay ku kala duwan yihiin labada murrashax ee KULMIYE iyo WADDANI, kuwaas oo kala ah dhiirranaan iyo fulinta wacadka, dabeecahadda Cabdiraxmaan Cirro-na kuma soo baxayaan in aynu 2017-ka talada dalka u igmanno.”\nXoghayihii hore ee Ciyaaraha xisbiga WADDANI Marwo Rooda Cabdi Muuse, ayaa iyaduna sheegtay inay hiyi raacday taariikhda suubban ee Guddoomiyaha KULMIYE, isla markaana ay go’aan ku gaadhay inay cuddudeeda iyo caqligeedaba ugu xadhko-xidhato sidii uu Muuse Biixi hoggaanka dalka u qaban lahaa.\nAfhayeenkii Garabka Toosinta iyo Caddaaladda Marwo Hinda Jaamac Gaanni oo halkaas hadal dheer ka jeedisay, ayaa xustay inay go’aankooda saldhig uga dhigeen shakhsiyadda Guddoomiye Muuse Biixi oo ay tilmaantay inuu yahay shakhsiga ku habboon hoggaaminta dalka, waxaana iyada oo arrimahaas ka hadlayana, “Waxaannu garanay inaannu ka fiirsano cidda aannu codkayaga siinayno ee aannu dalka ku aaminayno, markii aan WADDANI dhexdeeda ku arkay in hadal kasta oo la sheegaa uu salka ku hayo Soomaaliya, ayaan garabkan ku dhawaaqay, iyada oo waxa la toosinayaana ay tahay qaranimada Somaliland, waxaanan go’aansaday inuu talada dalka xaq u leeyahay qof la ogyahay inuu go’aankiisu gacantiisa ku jiro,” ayey tidhi Marwo Hinda Jaamac.\nSidoo kale, Guddoomiye-ku-xigeenkii labaad ee xisbiga WADDANI Xildhibaan Faarax Maxamuud Cabdille (Faarax-dheere), ayaa taageerayaashiisa ugu baaqay inay dudooda isugu geeyaan xisbiga KULMIYE, waxaannu “Maanta laga bilaabo waxaan caddaynayaa inaan taageeradayda iyo hiilkaygaba la garab taaganahay xisbiga KULMIYE, taageerayaashayda iyo dadka aan xildhibaanka u ahayna waxan leeyahay KULMIYE ayeynu ku biirnay, waxana aan idiin caddaynayaa in si sharaf leh la inoo qaabilay oo aynu helnay xisbi inoo han weyn oo aynu inaguna la shaqayn doono.”\nWasiirrada Wasaaradaha Warfaafinta iyo Xannaanada Xoolaha Somaliland – Md. Cismaan Cabdillaahi Saxardiid (Caddaani) iyo Md. Cabdilaahi Maxamed Daahir (Cukuse) oo halkaas ka hadlay, ayaa labadooduba soo dhaweeyey garabka Toosinta ee ku biiray KULMIYE, waxaanay u tilmaameen inay yimaadeen xisbi dimuqraadiyadda iyo is-ixtiraamku ka shaqayso.\n“Anigu Muuse Biixi baan taageersanahay, maalintii doorashadiisa fartii aan taagay waxay ahayd astaanta dimuqraaddiyadda, midda aan maanta ugu codaynayaana waa mid uu u qalmo waana dhaqanka xisbiga KULMIIYE, Samaale waaka halkan fadhiya oo Muuse ayuu dhisayaa, aniguna Muuse Biixi baan dhisayaa, saaxiibayadii kale ee naga tagayna waxaannu kaga wanaagsanahay xisbigii kamaanu tagin, Muuse cadow muu ahayne saaxiib aannu tartanay buu ahaa wuuna naga badiyey oo waana dimuqraadiyad oo waanu raacaynaa.” Sidaa waxa yidhi Wasiir Cukuse.\nGuddoomiye-ku-xigenka koowaad ee xisbiga KULMIYE Md. Maxamed Kaahin Axmed, ayaa isaguna tilmaamay in garabkan cusub ee la midoobay KULMIYE ay qayb ka noqon doonaan hay’adaha uu xisbigu ka koobanyahay.\nWaxa kaloo uu su’aal geliyey sababta uu xisbiga WADDANI dhaliilaha uu sheego maragga ugu qabsado xubnaha xukuumadda Soomaaliya ee Xamar, waxaannu “Xisbiga WADDANI intay shir jaraa’id qabteen bay markhaati u qabsadeen ninka Handhi-dhawaraha guud ka ah Soomaaliya, waxana la yaab leh mar kasta oo WADDANI hadlayo maxaa iyaga iyo qolada Xamar inay isu dhuun-daloolaan ay u muuqataa ee ay markhaatiga ugu qabsadaan goormaynu innaga iyo Xamar kala soconay?” ayuu yidhi Maxamed Kaahin Axmed.\nSuldaanka guud ee deegaamo ka tirsan Gobolka Awdal Suldaan Saleebaan Cali Ismaaciil, ayaa iftiimiyey doorkii uu guddoomiye Muuse Biixi kasoo qaatay nabadayntii iyo hirgelintii Somaliland iyo sida uu isagu u taageersan yahay, waxaannu yidhi, “Muuse Biixi Boorama ayuu noogu yimi isaga oo Soddon nin oo aan abti u wada ahay wata, waana aannu qaadanay, maantana bartii baanu ka haynaa oo wax alla wax aannu ku beddelanaynaa ma jiraan.”\nXubno kale oo ay kamid yihiin; Wasiirkii hore ee Maaliyadda Md. Cabdicasiis Maxamed Samaale, Suldaaan Ibraahim Jaamac Samatar, Siyaasi Fu’aad Mixille, Aamina Cilmi Fariid iyo kuwo kale oo ka hadlay madasha midowga KUMIYE iyo garabka Toosinta iyo Caddaaladda, ayaa si weyn u soo dhaweeyey, waxaanay labada dhinac u rajeeyeen inay guul ku naaloodaan.\n“Aqoontu waa furaha meel walba lagu gaadhayo, dhibaatooyinka inna haystana aqoon uun baynu kaga bixi karnaa, nin walba oo muddakar ah oo ah siyaasi, sheekh, suldaan ama ganacsade xoolo haya ah ama mufakar ahi wuxuu ka fikiraa waa mustaqbal oo ay leeyihiin dhallinyaradu, haddaan dhallinyarada dalka loo danaynay oo aan mustaqbalkooda laga warwarin oo aan laga hawlgalin dalkani meel gaadhimaayo. Sidaas darteed, KULMIYE waxa ka go’an inuu juhdigiisa oo dhan galiyo in dhibaatooyinka mustaqbalka haysta ee shaqo la’aanta iyo warwarka leh in laga saaro, qorshaheediina Insha Allaahu waynu haynaa, mujtamaceennu wuxuu u qabysan yahay saddex dad da’ ah oo u baahan la xannaaneeyo, dad xoog ah oo laga rabo fikir iyo shaqo iyo dadka mustaqbalka leh, KULMIYE saddexdaas buu isku xidhayaa,” ayuu yidhi Guddoomiye Muuse Biixi.\nDhinaca kale, Guddoomiyaha KULMIYE waxa uu shaaciyey taakulo lacageed oo dhan kontan kun oo dollar ($50,000) oo uu xisbigu mar kale kaga qaybgalayo gurmadka abaarta ka taagan dalka.


10 -ka Moodel ee ugu Lacagta Badan Adduunka 2021 | Shaqooyinka\nBogga ugu weyn 10 -ka Moodel ee ugu Lacagta Badan Adduunka 2021 -ka\nisha sawirka: www.pinterest.com\nInta badan ragga iyo dumarka dhallinta ah ee leh muuqaallada dhexdhexaad-ka-sarreeya ayaa dadku u sheegeen hal mar inay noqdaan moodello ama inay samayn doonaan moodallo guulaysta.\nDhowr sano ka dib oo aad bilowdo inaad aragto suurtagalnimada maxaa yeelay lugahaagu waa dheeraadeen. Waxaa la joogaa waqtigii la ogaan lahaa Qaababka Lacag -bixinta ugu sarreeya Adduunka oo mid laga dhigi karo ku dayasho.\nKaliya fiirinta sawirada wiilasha iyo gabdhaha da'da yar ee cajiibka ah ayaa ku filan inaan ku ogeysiiyo inay qaadaneyso wax ka badan labo lugood oo dhaadheer oo qurux badan iyo weji qurxoon si ay u noqoto moodel ugu mushahar fiican 2021.\nMarkaad tan maanka ku hayso, waxaa muhiim ah inaad fahanto inay jiraan qaabab kala duwan oo lagu daydo, iyo fahamka shakhsiyaddaada iyo meesha aad ku habboonaan lahayd ayaa kaa caawin doonta inaad doorato oo aad is -diyaarsato oo aad u diyaargarowdo si habboon.\nWaa Maxay Noocyada Ku -dayashada?\nNoocyada kala duwan ee qaabaynta waxaa ka mid ah:\n1. Qaabaynta Runway -ga\nInta badan tani waa qaabka lagu daydo dadka badankoodu waxay ka fekeraan markay ka hadlayaan qaabaynta. Celcelis ahaan, waxay kasbadaan wax ka badan qaababka kale ee qaabaynta. Had iyo jeer, waxay ka mid yihiin Qaababka Lacag -bixinta ugu sarreeya.\nSi kastaba ha ahaatee, waxay leeyihiin shuruudo jidheed oo aad u adag marka la barbar dhigo qaababka kale ee qaabaynta. Ragga, dhererka ugu yar ee 6 cag ayaa inta badan loo baahan yahay halka wax kasta oo ka sarreeya 5'8 ”ay haweenku aqbali karaan.\nSida dad badani horeba u ogaadeen, waxaa jira shuruudo cabbir iyo culeys halkan.\nWakhtiyadan dambe, ka dib markii ay soo kordheen khalkhalka cunnada ee moodooyinka, shuruudaha culeyska ayaa laga yaabaa inaysan u adkayn sidii ay ahaayeen sannado ka hor laakiin weli waa muhiim in moodooyinku la kulmaan stats -kan; [Bust 32 ”- 36”, dhexda 22 ”- 26”, miskaha 33 ”- 35”]\nDaabac/Kataloog ama qaabaynta tifaftirka\nHalkan, waxaa lagaa filayaa inaad ka soo muuqato daboollada majallada iyo bogagga.\nCaadi ahaan, qaabkan qaabaynta, ma jiraan xannibaadyo adag oo ku saabsan sida moodelku u ekaan doono.\nWaxay wax weyn ka tari doontaa haddii aad leedahay muuqaalo wajiga oo aad u soo jiidasho leh oo soo jiidan kara qaybaha kala duwan ee wejigaaga.\nSidoo kale akhri: Top 10 Majaajilaystayaasha Ugu Mushaarka Badan Adduunka\n3. Qaabaynta dhar -gacmeedka/dabaasha\nMagaca ayaa sheegaya waxa jira oo dhan oo ku saabsan arrintan. Tan darteed, waxaa muhiim ah inaad aad ugu raaxaysato maqaarkaaga si aad ugu caddaalad samayso dharka.\nMoodooyinkaani waxay sidoo kale ka mid yihiin Qaababka Lacag -bixinta ugu sarreeya.\n4. Ganacsiga TV -ga, badeecad nool, tusidda qolka qolka\nQaab -dhismeedkan ayaa halis ugu jira kororka dhawaanahan ee suuqgeynta saamaynta iyo moodooyinka warbaahinta bulshada.\nGanacsiyo badan ayaa hadda doorbidaya inay la shaqeeyaan “saameeyayaasha” waxa hadda loo yaqaan suuqgeynta saamaynta.\nTani dhab ahaantii waxay kuu noqon kartaa faa iido maxaa yeelay hadda oo leh bogga warbaahinta bulshada ee muuqda waxaad ka heli kartaa magacyo gaara inay kula shaqeeyaan.\n5. Qaabaynta niche\nTan waxaa ka mid ah moodooyin lagu daray, moodooyinkii hore, moodooyinka jirdhiska, moodooyinka lagu xardhay iwm. Asal ahaan, hadda qof walba meel buu u bannaan yahay, taasi waa mid ka mid ah bilicda qarniga 21aad iyo da'da baraha bulshada.\nMarka, haddii aadan lahayn muuqaalka wanaagsan ee caadiga ah waxaad wali si weyn u samayn kartaa tusaale ahaan, waxa kaliya oo ay tahay inaad sameyso waa inaad heshaa niche.\nHadda oo aad fahantay oo laga yaabo inaad dooratay hoygaaga waa muhiim inaad hesho oo la shaqayso wakiil khibrad leh oo kaa caawin kara inaad heshid heesaha kugu habboon.\nWaxa kale oo muhiim ah in aad haysato faylal aad u qurux badan oo ay ku jiraan macluumaadkaaga shaqsiyeed iyo sawirro xirfadeed iyada oo ku xidhan nuuggaaga waxaad u baahan doontaa sawirro u dhow wajigaaga, sawirro buuxa oo jirkaaga ah oo leh dhar fudud, iyo qurxinta ugu yar.\nWaxay kaloo caawin doontaa haddii aad xoogaa sawirro xirfadeed ka haysato toogasho laga yaabo inaad hore u samaysay.\nMUUQAALKA RAGGA UGU SAREEYA\nLaga soo bilaabo cilmi -baarista, way fududahay in la fiiriyo in moodooyinka labka ah aysan si fiican u bixin sida dumarka dhiggooda ah.\nSi kastaba ha ahaatee, kala duwanaanshahan qiimahan iyo mushaharka ayaa sidoo kale laga yaabaa inay sabab u tahay xaqiiqda ah in moodellada dumarku ay noqon karaan kuwo aad u badan isla markaana leh dakhliyo badan oo dakhli ah ama laga yaabo inay u fududaato kala duwanaanshaha ilaha dakhligoodu.\nTaasi waxay tidhi, moodalka ugu mushaharka badan ragga adduunka hadda waa Sean O'Pry oo ku dhashay Mareykanka.\nSean wuxuu kasbaday $ 1.5 milyan oo cajiib ah.\nWaxaa lagu ogaaday isagoo da 'yar isagoo adeegsanaya astaantiisa sirta ah. Illaa iyo hadda O'Pry wuxuu la soo shaqeeyay magacyada moodada waaweyn sida Calvin Klein, Versace, Ralph Lauren, iyo kuwo kale oo badan. Wuxuu kasbaday kaalinta labaad ee ugu dhow liiska, David Gandy in ka yar hal kun oo doolar.\nMUUQAALKA UGU SAREEYA EE WAQTI KASTA\nMoodooyinka badankood si isku mid ah ayaa loo bixiyaa laakiin qiimaha saafiga ah ee moodooyinka badankoodu aad bay u kala duwan yihiin oo keliya sababtoo ah awoodda ay u leeyihiin inay u kala duwanaadaan oo u maalgashadaan dakhligooda si caqli leh.\nSi kastaba ha noqotee, way fududahay in lagu dhejiyo moodalka leh qiimaha ugu sarreeya sida Salvica Ecclestone oo 63 jir ah oo u dhashay Croatia. Qiimaheeda waxaa lagu qiyaasay in ka badan 1.2 bilyan oo doolar. Hantida ugu badan waxay ka timaadaa meherado kale oo iyadu leedahay oo maamusho.\nTUSAALOOYINKA UGU CAANSAN MA TAHAY KHAYRKA?\nWay fududahay in la ogaado is -waafajinta u dhexaysa caan -qaadka tusaalaha iyo mushaharkooda.\nMoodooyinka badankooda waxaa la siiyaa lacag badan haddii ay caan ku yihiin warbaahinta caadiga ah.\nSidoo kale waa wax iska caadi ah in la arko in sumado badan ay sidoo kale u safan yihiin inay la shaqeeyaan moodooyinkaan iyagoo ka tagaya moodooyinka cusub ee warshadaha oo kaliya hoos -u -dhaca hooska.\nAkhri: Waa Kuwee Kuwa Ugu Sarreeya Bixiyaasha Biyaha? | Dalalka ugu sarreeya 2021 -ka\nINTEE AY LEEYIHIIN SABABADA SUPER?\nHagaag, celcelis ahaan inta badan moodooyinka waaweyn ee Mareykanka waxay sameeyaan qiyaastii $ 112,685 sanadkii ama qiyaastii $ 54.18 saacaddii. Guud ahaan, mushaharka moodelku wuu ka sii sarreeyaa iyada oo astaanteeda ay ku korayso warshadaha.\nTOP 10 MISALOOYINKA UGU SHAQADA BADAN 2021\nWaxaa loo yaqaanaa mid ka mid ah gabdhaha Kardashian. Kendall ma jiidin khadka TV -ga dhabta ah iyada iyo walaalaheed kale laakiin waxay u dhistay xirfad iyada lafteeda tusaale ahaan. Waxay bilawday moodelinta markay ahayd 14 jir waxayna hadda kasbataa in ka badan $ 40 milyan. Waxay qandaraasyo aad u faa'iido badan la leedahay Givenchy, Calvin Klein, Pepsi, iyo magacyo kale oo badan.\nHooyadan iyo xaaskan kibirka leh ayaa wali maamula si ay u helaan waqti u dhexeeya kobcinta qoys qurux badan si ay u kasbadaan qaabaynta mushahar aad u habboon.\nWaxay hal milyan oo doollar ka xishootaa kaalinta ugu sarraysa maadaama ay kasbato qiyaastii $ 39 milyan sannadkii.\n3. Rosie Huntington-Dhab ahaantii\nQuruxda ku dhalatay England waxay shaqadeeda bilowday 18years ka hor waxayna u ololaysay Burberry, Victoria oo qarsoodi ah, Ugg iyo kuwo kale.\nKuwani waxay isu yimaadaan si ay u kasbadaan $ 32 milyan oo cajiib ah.\nIyadu waa mid ka mid ah Qaababka Lacag -bixinta ugu sarreeya.\nIyadu waa ku guuleystihii hore ee quruxda reer Brazil. Iyadu waa Angel-ka Qarsoodiga ugu dheer Victoria waxayna kasbataa $ 31 milyan oo yaab leh.\nSida Adriana, Cara waxay kasbataa $ 31million oo cajiib ah sanad walba. Iyadu waa moodel laba jeer ah sannadka iyo heesaa/jilaa.\nWaxay ka soo muuqatay bandhigyada guryaha moodada waaweyn sida Dolce iyo Gabbana, Burberry iyo kuwa kale.\nCara waa mid ka mid ah moodooyinka ugu mushaharka badan adduunka.\n6. Gigi Xadiid\nWaxay ku socotaa bandhigyada moodada waaweyn waxayna ka heshaa sumcado badan laakiin waxay wali waqti u siisaa inay taageerto ururada samafalka.\nWaxay kasbataa $ 20 milyan.\n7. Bella Xadiid\nWalaasha ka yar Gigi, 24-jirkan ayaa matalaya quruxda Dior. Waxay kaloo tahay safiirka Bulgarie iyo Tag Heuer.\nWaxay u socotaa magacyada moodada ee Paris, New York, iyo Milan.\nBella waa mid ka mid ah Moodooyinka ugu Mushaharka Badan Caalamka waxayna kasbataa $ 19 milyan.\nWejiga Puerto-Rican ee Estee Lauder wuxuu kasbadaa qiyaastii $ 19 milyan sanadkii. Iyada oo ay tahay mid ka mid ah moodooyinka ugu taajirsan uguna sarreeya adduunka.\nWaxay ahayd moodelkii ugu horreeyay ee ka soo jeeda Bariga Aasiya si ay u socodsiiso bandhigga moodada Fiktooriya.\nWaxay sidoo kale u samaysay hawlo tifaftir Oscar de la Renta, Dolce iyo Gabbana, Hugo Boss, si ay u magacowdo dhowr.\nMoodooyinka ugu sarreeya ee ugu mushaarka badan waxay kasbadaan $ 18 milyan.\nWaxaa la sheegay inay u egtahay Grace Kelly. Iyadu waa Dutch sidoo kale waa jilaa. Kroes wuxuu sameeyay tifaftireyaal Vogue, Glamour, Time, iyo kuwo kale.\nKani waa moodelladii ugu dambeeyay ee ugu mushaarka badnaa adduunka. Waxay ku kacdaa $ 17 milyan sanadkii.\nAkhri: 10 -ka Lacag ee Ugu Lacagta Badan Maraykanka | Dalalka Ugu Fiican Sanadka 2021\nWay fududahay in laga arko liiskeenna aadka u qurxoon in warshadaynta moodeelku aad u macaash badan tahay. Si kastaba ha ahaatee ma timaaddo caqabado la'aan laakiin mar labaad, wax wanaagsan oo fudud ma soo baxaan.\nKuwani waa moodooyinkayaga ugu mushaharka badan uguna qanisan adduunka. Fiiri tusaalayaashan sare oo raac hoggaankooda haddii moodelintu ay tahay rabitaankaaga.\n15 -ka Xiddig ee TV -ga ugu Mushaarka Badan Sanadka 2021 | La cusbooneysiiyay\n10 Daaciyaasha Ugu Mushaarka Badan Adduunka | 2021\nLacag -bixiyayaasha ugu Mushaharka Badan Sanadka 2021 | 10 Waddan Ee Ugu Fiican\n10ka ugu sarreeya ee ugu lacagta badan Dunida | 2021\nShaqaalaha Gobolka ee ugu mushaarka badan USA\nShaqaalaha gobolka ee ugu mushaharka badan USA Shaqaale dawladeed waa shaqsi ay u shaqeyso hay'ad…


Magaalada catarka ee Hindiya : Warbixin & Video - BBC News Somali\nWax ka badan 400 boqol oo sanno, illaa xiligii boqortooyadii Jahangir, magaalada Kannauj ee dalka Hindiya waxa ay caan ku ahayd soo saarista catarka laga sameeyo ubaxa .\nBalse hadda waxa ay magaalada wajahaysaa hoos u dhac balaaran oo xagga wax soo saarka ah , sababtuna waxa ay tahay barfuumada laga sameeyo waxyaabaha kale ee kiimikada ah oo aad usoo badanaya, qadkana ka saaraya warshadihii macmalka ahaa ee ubaxa shiida.\nQofka taga magaaladan waa ay ku adagtahay in uu durba arko astaamihii ay mar caanka ku ahaan jirtey. Gaadiidka badan ee dariiqa maraya waxaa laga yaabaa in marar dhif ah aad aragtid kareeto waddada maraysa oo lagu raray ubax, taasi oo galaysa waddooyinka yaryar ee qadiimiga ah ee dhagaxa ka samaysan.\nLahaanshaha sawirka Derrick Evans\nImage caption Warshadaha yaryar ee Catarka\nLabaatan sanno ka hor waxa magaaladan ku yiilay illaa 700 oo warshadahan yaryar ee catarka lagu sameeyo, maantana waxa kaliya oo ku haray wax ka yar 100 warshadood.\nWarshadahan ayaa soo saara catarka , iyaga oo ka sameeya ubaxyada noocyadooda kala duwan, iyaga oo isticmaalaya hab hore oo lagu shiidayo ubaxa, kadibna lagu kala miirayo miidda iyo qashirka.\nWaxyaabaha gaarka ka dhigaya catarkan ayaa waxaa ka mid ah caraftooda saa'idka ah iyo waqtiga badan ee lagu bixiyo soo saarista.\nIn lasoo saaro hal kiilo oo catar ah waxaa loo baahanyahay afar tan oo ubax ah.\nAroortii hore ayaa ubaxyada laga soo guraa beeraha, kadibna waxaa loo diraa makiinadaha lagu shiido.\nWaxaa kadib lagu shubayaa digsiyo waaweyn, waxaana lagu darayaa biyo yar oo qabow, waxaana hoosta looga shidayaa dab qaxaya oo laga shidey dogobyo alwaax ah .\nAfar ama lix saacadood ayuu dabka saarnaanayaa, iyada oo uumi baxa ka baxa lagu keydinayo weelal kale oo marka dambe looga miiri doono tuubooyin ama dhuumo lagu rakibay weelasha.\nShaqadan waa mid adag oo dhib badan, haddii digsiyada ay dabka saarnaadaan in ka badan intii loogu talogalay, uumiga baxaya carabtiisa waxa uu isu rogayaa sidii qaac oo kale. Waa xirfad awoow ka awoow la iska dhaxlay.\nImage caption Biyo qaboow ayaa lagu shubaa digsiga ama ashuunka\nSamaynta catarka waa qaali, dad yar ayaana fahamsan muhiimadda ay leeyihiin, kuwa kasii yarna waa ay qiimeeyaan.\nMid ka mid ah sababaha qaaliga ka dhigaya wax soo saarka ayaa ah alwaaxyada lagu shido dabka oo qiimahoodu uu aad u kordhey.\nXaalufinta dhirta ayaa iyaduna dowladda Hindiya ku qasabtay in ay mamnuucdo jarista geedka alwaaxan laga jaro, taasi oo ka dhigtey mid aanan la heli karin.\nMuna Lal iyo wiilasheeda waxa ay isticmaalaan gaaska caadiga si ay u kariyaan catarka, balse tani waxa ay dishaa carafta catarka, macaamiishana aad uma jecla maadaamaa ay aqooni jireen caraftii wanaagsanayd ee catarka marka alwaaxa lagu kariyo.\nBoqorkii Jahangir oo noolaa intii u dhaxaysay 1569-1627-dii ayaa xusuus qorkiisa ku qorey in aysan jirin wax xagga carafta u dhigma catarkan, wuxuuna sheegey in xitaa uu ka ceeyriyoduulalka, ruuxdana dajiyo.\nImage caption Boqorkii Jahangir aad ayuu u jeclaa catarkan\nWaxaa jira nooc catarkan ka mid ah oo aad usii caraf badan, magaciisuna waa Ruh Gulab, halkii kiilo oo ka mid ah waxaa loo baahanyahay in lagu sameeyo 8 tan oo ubax ah.\nBalse macaamiisha ugu badan ee catarka ka iibsata magaalada Kannauj ayaa ah dadka ka ganacsatada tubaakada la ruugo, waxaana lagu daraa tubaakada marka la samaynayo.\nHindiya banaankeeda suuqa ugu weyn ee loo iib geeyo catarka waa dunida Carabta ama Bariga Dhexe, halkaasi oo muddo fog laga tixgalin jirey catarka lagu kariyo digsiyada, waxaana jira dad badan oo qiimo ahaan goyn kara catarka.\nSannadkii 2014-kii warbixin lasoo saaray ayaa lagu sheegey in udugga la iibsaday dalka Sucuudi Carabiya uu gaaray $1.4 bilyan doolar, iyada oo lagu qiyaasay celcelis ahaan qof kasta oo Sucuudiyaan ah in uu isticmaalo $700 oo catar ah bil kasta.\nImage caption Dukaan barfuumka lagu gado o Dubai ku yaala\n"Waxa uu u carfayaa sidii adiga oo dhex socda beer dhan oo ubax ah" ayay tiri Xussah Al-Tamimi oo ah haweeney u dhalatay dalka Kuwait oo dhalinyaro ah, iyada oo ka sheekeyneysa carafta catarka Ruh Gulab.\nMid ka mid ah sababaha ugu waaweyn ee dadka muslimiinta ah u jecelyihiin catarada ayaa ah in laga sameeyey waxyaabo dabiici ah oo jirka la marsan karo, iyada oo aanan lagu darin waxyaabo aalkolo ama kiimiko ah.\nDhulka Gacanka Carabta qiimaha catarka waxa uu u kordhaa hadba sida uu u fac weynyahay, waxaana haddiyad ahaan loogu geeyaa dadka arooska ah, iyada oo la raaciyo cuud iyo dahab iyaga oo lagu rido sanduuq yar oo alwaax ka samaysan.\n"Markii uu aabahay guursanayay hooyadey, waxa uu u safray dalka Hindiya si uu usoo gado catarka ugu qiimaha badan, barfuumkaas wali waa ay haysataa hooyadey, waxayna doonaysaa in ay u hadiyayso caruurteeda marka ay guursanayaan" ayay tiri Dalal Al San oo iyaduna u dhalatay dalka Kuwait.\nBalse ragga xitaa waa ay marsadaan catarka, runtiina caado ahaan xiligii hore catarka ragga ayuunbaa aad u isticmaali jirey ka hor inta aysan dumarka bilaabin muddo dhow.\n"Aabahay waa uu marsadaa catarka , wuxuuna mariyaa suulka iyo farta maruubsatada dhexdooda, si marka uu dadka salaamo ay carafta ugu harto gacanta qofka kale " ayay tiri Dalal.\nInkasta oo ganacsatada carbeed ay muddo dheer ka ganacsan jireen catarka iyo waxyaabaha kale, haddane markii lasoo gaaray 1900 ayuu kor u kacay ka ganacsigiisa dalka Kuwait.\nDukaankii ugu horeeyey ee catarka kaliya lagu iibiyo oo magaciisu yahay Catyab Al Marshuud ayaa waxaa furey Suleymaan Al Marshuud sannadkii 1925-tii, wuxuuna si joogto ah ugu safri jirey dalka Hindiya.\nSuleeymaan wiilkiisa oo Waliid lagu magacaabo ayaa hadda dukaanka kala wada, wuxuuna wali ku xiranyahay dadka catarka kariya ee dalka Hindiya.\nWaqtigan hadda la joogo dukaamada barfuumada lagu iibiyo ayaa suuqa buuxiyey, waxaana aad loo jecelyahay catarada laga keeno Turkiga iyo Bulgaria, balse catarka Ruh Gulab ayaa wali ah mid qiimeyn gaar ah loo hayo.\nImage caption Magaalada Kannauj ee Hindiya\nHalkii dhalo oo cabirkeedu dhanyahay 11.5kg waxaa lagu iibiyaa 200 Dinar oo u dhiganta $650 doolar, marka aad dukaankan Atyab Al Marshuud aad ka iibsanaysid.\nLama oga illaa inta magaalada Kannauj ay sii wadi karto in ay soo saarto catarkan Ruh Gulab.\n"Jiilka hadda jira waxa ay xiiseeyaan barfuumada casriga ah, sidaasi darteed waa in aan la imaadaa fikrad cusub oo aan dalabkooda wax oga qaban karo" ayuu yiri Pushpraj Jain oo leh shirkad catarka soo saarta.\nInkasta oo uu wali digsiyadii wax ku kariyo, haddane waxa uu soo kordhiyey warshado sameeya barfuumka casriga ah xili magaalada Kannauj oo dhan laga dareemayo mustaqbalka mugdiga ah ee uu wajahayo catarka digsiyada lagu kariyo.\n"Farqiga u dhaxeeya catarka iyo barfuumka casriga ah waa farqiga u dhaxeeya cuntada lagu kariyo korontada iyo tan dabka caadiga ah lagu kariyo" ayuu intaasi raaciyey.\nImage caption Karinta catarka waa xirfad la kala dhaxlay\nMuuqaal Sir laga duubay janankii isku dayay afgembiga Itoobiya\nSir laga duubay janankii isku dayay afgembiga Itoobiya\nMuuqaal Kheyre iyo matalaadda khudbadaha madaxda adduunka\nKheyre iyo matalaadda khudbadaha madaxda adduunka\nMuuqaal Abwaan Cabdi Dhoof oo ka sheekeeyay taariikhda calanka\nMuuqaal Nin dadka ajaaniibta bara hidaha iyo dhaqanka Soomaalida\nMuuqaal Kenya : Waxaan kala soocaynaa qaxootiga iyo dadka deegaanka\nMuuqaal Soomaaliya oo heshiis la gashay shirkadaha shidaalka ee Shell iyo Exxon Mobil\nSoomaaliya oo heshiis la gashay shirkadaha shidaalka ee Shell iyo Exxon Mobil


Xuquuqaha iyo Waajibaadka Waalidka aysan Xaasnimo u Qorneyn | LawHelp Minnesota\nXuquuqaha iyo Waajibaadka Waalidka aysan Xaasnimo u Qorneyn\nQoraalkan yar waxa uu kaa caawinayaa in aad fahamto xuquuqdaada iyo waajibaadka waalidnimo. Ilmahaagu waa in uu kaa helo wax kasta oo dan u ah, sida kalgaceylka, dareenka, taageerada, iyo in la fahamsiiyo LABADA waalid.\nXataa haddii ay jiraan khilaafaad u dhexeeya waalidiinta, ilmuhu waxa ay xaq u leeyihiin waalidnimada in la wadaago marka ay labada waalid sidaas u suuroobeyso. Waxa ilmaha aad ugu fiican waa in ay daryeelid ka helaan labada waalid. Go'aamada waaweyn waa in ay wada sameeyaan labada waalid si ay labaduba xaalad kasta ugu adeegsadaan waaya-aragnimo in ay ku xukmiyaan. Xuquuqdaas kama maqnaan karto ilmaha marka aysan waalidkood ahayn kuwa si sharci ah isku guursaday.\nBuuga gacanta ee akhbaarta\nCutubka 1. Macluumaadka Waalidnimada Sharciga ah\nWaa maxay aabbanimadu?\nMaxay tahay sababta aan loo xaqiijineyn aabbannimada?\nSidee baa loo xaqiijiyaa aabbannimada?\nYaa go'aaminaya magaca awoowaha ee ilmaha loo qorayo?\nCutubka 2. Aqoonsiga Aabbannimada (ROP)\nWaa maxay Aqoonsiga Aabbannimada (ROP)?\nHalkee baan ka heleyaa foomka ROP?\nSaxiixidda foomka ROP miyaa lagu heli karaa haysashada ama xaquuq ah wakhtiga waalidnimada?\nKa warran haddii hooyadu sharci ahaan xaas ahayd markii ay uurka lahayd ama markii ay ilmaha umushay?\nWaxaan saxiixay foomka ROP laakiin hadda ma hubo sababtaan u saxiixay. Ma ka noqon karaa?\nKa warran haddii waalidku wada saxiixo ROP iyo HESHIIS ah korinta, wakhtiga waalidnimada iyo masruufka carruurta?\nMaxkamaddu miyey sameyn kartaa go'aan ah haynta ama wakhtiga waalidnimada ee Amarka Difaacidda Qof?\nHaddii aan saxiixay ROP, ma la igu qorayaa shahaadada dhalashada ilmaha?\nCutubka 3. Xukminta Aabbannimada\nWaa maxay Xukminta Aabbanimadu oo maxay muhiim u tahay?\nYaa maxkamadda horkeeni kara dacwad aabbannimo?\nWaa maxay aabbannimada noqoneysa loo-qateenka?\nDacwad aabbannimo miyaa lagu go'aaminn karaa nin uusan AHAYN aabbe?\nMaxay yihiin tallaabooyinka la qaadi karo ee Xukminta Aabbannimada?\nMa heli karaa qareen ii dooda? Ka warran haddii aanan awoodi karin qareen?\nCutubka 4. Bixinta Masruufka Ilmahaaga\nKharashka Xannaannada Carruurta\nSidee baan ku heli karaa caawimaad si ay iigu bilaabato masruufka carruurta?\nSidee bay foomka aabbannimada ee ROP, haysashada sharciga ah, iyo wakhtiga waalidnimada u saameynayaan masruufka carruurta?\nHaddii aan haysto foomka ROP, Qaadiga Masruufka Carruurta go'aan ma ka gaari karaa haysashada iyo masruufka carruurta?\nMa qaadan karaa kaalmo dowladeed si aan ugu caawiyo masruufka ilma ila nool?\nKa warran cashuur-dhimista?\nCutubka 5. Haysashada iyo Wakhtiga Waalidnimada\nGoorma ayaa la go'aaminayaa haysashada iyo wakhtiga waalidnimada?\nWaa maxay haysashada ilmaha?\nSidee bay maxkamaddu u go'aamisaa haysashada haddii aysan waalidku ku heshiin?\nMiyaa la beddeli karaa haysashada ka dib marka ay maxkamaddu amar soo saarto?\nSidee baa loo go'aamiyaa wakhtiga waalidnimada?\nJadwalka Wakhtiga Waalidnimada\nWakhtiga Waalidnimada Xaddidan ama la Kormeero\nWakhti Waalidnimo Dheeraad ah oo ah Xannaannada Carruurta\nDhex-dhexaadiyaha Wakhtiga Waalidnimada\nMasuul Carruurta Taageera (Guardian Ad Litem ama GAL)\nGobolka in Laga Guuro\nMiyaa la beddeli karaa amarka wakhtiga waalidnimada?\nQorshayaasha Waalidnimada aan Khasab Ahayn\nDiiwaanka Aabbeyaasha Minnesota ee Carruurtooda La Korsanayo\n– Dalabo Buuga gacanta –\nXuquuqaha iyo Waajibaadka Waalidka aysan Xaasnimo u Qorneyn (PDF)847.69 KB\n“Aabbannimo” macnaheedu waa sharci ahaan nin waalid wax dhalay ama korsada.\nWaxaa xaqiiqada ah (oo la hubaa) in ay sharci ahaan hooyadu tahay waalidka ilmaha isla marka ay umusho. Marka ay ilmo dhashaan ee ay waalidkuna si sharci ah isku guursadeen, ninkana si toos ah ayaa loogu aqoonsadaa inuu yahay aabbaha ilmaha.\nHaddii aysan waalidku is guursan ama si sharci ah u soo diiwaangelin guurkooda, marka ay ilmo u dhashaan waa in uu aabbuhu si sharci ah u oggolaado. Labada waalid ayaa isku raaci kara in uu ninku yahay aabbaha ilmaha dhalay oo saxa ah iyagoo saxiixaya foom la yiraahdo Aqoonsiga Aabbannimada (ROP) ama waa in ay maxkamad soo magacawdo aabbaha (xukumidda aabbannimada). Shahaadada dhalashada ma caddeyneyso aabbannimada.\nAabbaha aysan xaasnimo u qorneyn xaq uma lahan korinta ama wakhti waalidnimo ilaa la soo xaqiijiyo aabbannimada. Hooyada aysan xaasnimo u qorneyn iyada oo keliya ayaa sharci ahaan haysan karta ilmaha ay dhashay ilaa looga qaado amar maxkamadeed. Waalid sharciga ah keliya ayaa maxkamadda ka codsan kara korinta ilmaha ama wakhtiga waalidnimada. Waalidka sharciga ah ayaa sidoo kale masuul ka ah masruufka ilmaha. Marka nin loo aqoonsado aabbannimo sharciga ah ee ilma uu dhalay, waxa uu ninku yeelanayaa xuquuq, waajibaad, iyo waxyaabo kale oo khasab ku noqonaya.\nTalo qareen ayaa ah waxa ugu fiican ee lagu hubsan karo in la dhowro xuquuqda aabbannimada.\nInta badan, waxaa jira faa'iidooyin dareen ahaaneed oo ay ilmuhu ka helaan marka ay la xiriirayaan aabbahood. Sidoo kale ilmaha waxa ay la xiriiri karaan reer awoowe, ayeeyo, eeddo, adeer iyo qaraabada kale ee dhinaca aabbaha.\nWaxa kale oo ay ilmuhu ogaanayaan taariikhda caafimaadka iyo macluumaadka hidde-raaca oo ku caawin kara daaweynta caafimaadkooda hadda ama mustaqbalkooda.\nWaxa ay ilmuhu xaq u leeyihiin xuquuq sharci ah oo ay ku dhaxli karaan aabbaha iyo qaraabada dhinaca aabbaha.\nHaddii uu aabbuhu naafo yahay ama uu naafo noqdo, ilmaha waxa ay manaafacaad lacag ah ka heli karaan Ceymiska Dowladda (Social Security) ama Ceymiska Ciidanka Hawlgabka ah (Veteran’s Administration). Waxa kale oo ay ilmuhu qaadan karaan manaafacaad lacag ah ka heli karaan Ceymiska Dowladda haddii aabbuhu dhinto ama haddii uu ciidanka xoogga hawlgab ka noqdo.\nGo'aan Marka loo Gaarayo Ilmaha\nHaddii aan la sameyn waxyaabo ficil gaar ah oo noqonaya xiriir sharci ah, aabbuhu xaq uma laha in uu lug ku yeesho nolosha ilmaha. Arrintaas waxaa ku jirta go'aanka ilmaha la korsado.\nWaxaa jira 2 siyaabood oo loo xaqiijiyo aabbannimada gobolka Minnesota.\nAqoonsiga Aabbannimada (ROP) iyo\nXukunka Aabbannimada (maxkamad)\nLabada cutub ee soo socda ayaa sharxaya ROPs iyo Xukunka Aabbannimada oo aad iyo aad u faahfaahsan. Jaantuskan waxaa ku qoran farqiga ugu weyn ee u dhexeeya ROP iyo Xukunka Aabbannimada:\nAqoonsiga Aabbannimada (ROP)\nXukunka Aabbannimada (amar maxkamadeed)\nSi aan rasmi ahayn – khasab ma aha inaad maxkamad aaddo\nSi rasmi ah – maxkamad waa in la aado\nWaxaa la sameyn karaa wakhti kasta\nWaxaa la sameyn karaa wakhti kasta si loo xaqiijiyo aabbannimada, laakiin waxaa jira wakhtiyo go'an haddii marka la rabo in la caddeeyso nin in UUSAN aabbe ahayn\nLabada waalid waa inay isku raacaan. Haddii haweeneydu guursato nin kale, ninkii hore waa inuu saxiixo foom la yiraahdo "Ninkii Hore Waalid Uma-Aha Ilmaha"\nWaalidku UMA baahna inay isku raacaan\nMasruufka carruurta waa sharci gundhig ah laakiin waa in ay maxkamad go'aamiso masruufka carruurta ee la iska rabo\nMasruufka carruurta waxa uu qeyb ka yahay tallaabooyin sharci ah\nWaa sharci gundhig ah oo aabbaha ayaa maxkamadda ugu imaan kara arrimaha xannaaneynta ama wakhtiga waalidnimada\nXannaaneynta iyo wakhtiga waalidnimada waxa ay qeyb ka yihiin tallaabooyinka sharciga ah\nSi degdeg ah, oo qiime jaban, oo aan ahayn xuquuq qareen oo ah lacag la'aan balse waa in lacag la bixiyo si qareen loogala hadlo xuquuqdaada\nHawsha maxkamaddu muddo dheer ayey qaadan kartaa\nHaddii dakhli la'aan awgeed xaq loogu yeesho qareen lacag la'aan ah, maxkamadda ayaa dadka u magacaabeysa (waana arrinta aabbannimada oo keliya)\nHaddii aan xaq loo lahayn qareen lacag la'aan ah, waa in lacagta la iska bixiyo\nIsbitaalka marka la joogo, oo aysan waalidka is qabin, hooyada ayaa dooraneysa magaca awoowaha ee ilmaha. Waalidku waa in ay isku raacaan haddii ay beddelayaan ama aysan beddeleyn magaca awoowaha ee ilmahooda marka ay saxiixayaan foomka aabbannimada ee ROP.\nMarka uu dhacayo Xukunka Aabbannimada, maxkamaddu ayey khasab ku tahay in ay soo saaraan amar ah magaca awoowaha ilmaha. Haddii ay waalidku isku raaci wayaan, maxkamadda ayaa go'aamin doonta magaca awoowaha ee ay dantu ugu jirto ilmaha.\nAqoonsiga Aabbannimada (ROP) waxaa sharciga ahaan lagu helaa xiriir inuu dhaxeeyo ilma iyo aabbahood. ROP waa foom caddeyn u ah in uu nin sharci ahaan ilmo u yahay aabbe.\nXaqiiqo kooban oo ah ROP\nROP waa heshiis lagu aqoonsado aabbe dhalay ilmo.\nWaa foom ay wada saxiixaan labada waalid, oo nootaayo la soo marsiiyo oo loo gudbiyo Waaxda Caafimaadka MN, Xafiiska Diiwaanka Dadweynaha.\nWaa wax sharci ah oo gundhig u ah aabbannimada marka aysan guurka labada waalid si sharci ah isugu qorneyn. Haddii ay hooyadu sharci ahaan xaas u qoran tahay, eeg bogga 4 "Ka warran haddii ay hooyadu sharci ahaan xaas noqotay markii ay uurka lahayd ama markii ilmuhu dhashay?"\nWaa habraac aan rasmi ahayn oo aan u baahneyn in maxkamad loo aado.\nWaxaa aabbaha loo oggolaanayaa in magaciisa lagu qoro waraaqda dhalashada.\nWaxaa lagu helaa xuquuq iyo waajibaad sharci ah aabbe ahaan, hooyo ahaan, iyo ilmo ahaan.\nROP waa foom markii la rabo la buuxin karo lana saxiixi karo. Laakiin waxa keliya oo la oggolaan karo waa marka foomka loo gudbiyo Waaxda Caafimaadka Minnesota, Xafiiska Diiwaanka Dadweynaha. Looma baahna qareen, laakiin qofkii raba wuu doonan karaa ka hor intaan la saxiixin si loo hubsado in la fahmo sida uu foomkaas u saameyn doonto xuquuqda shakhsiga ah.\nROP waa go'aan kama-dambeys ah sida amar maxkamadeed "xukuminta" (gundhigidda) aabbannimo. Marka la saxiixayo foomka ROP, waalid kasta wuxuu ka tanaasulayaa baarista dhiigga waalidnimada si loogu ogaado haddii aabbuhu yahay ninka runta ah ee dhalay ilmaha. Aabbuhu wuxuu ka tanaasulayaa xuquuq ahaan inuu maxkamad ugu tago aabbannimo. Labada waalidba waxay ka tanaasulayaan xuquuqda ay qareen kula hadli karaan. Haddii aan la iska hubin, waa la iska saxiixin waraaqdan oo ah sharci ahaan mid muhiim ah.\nHaddii labada waalid midkood ka yar yahay 18 sano marka la saxiixayo ROP, markaas foomka ROP oo keliya waxa uu noqonayaa "loo-qaateen aabbannimo" haddii aabbannimada mar dambe la isla yimaado maxkamad (eeg "Waa maxay aabbannimada loo-qaateenka ah?" bogga 7).\nFoomka ROP waxaa laga heli karaa xafiiska masruufka carruurta ama intarnetka: https://edocs.dhs.state.mn.us/lfserver/Public/DHS-3159-ENG. Akhriso tilmaamaha lagu buuxinayo foomka. Foomka waa in lagu saxiixo qof nootaayo haysta hortiisa. Waxa kale oo foomka lagala soo degi karaa qeybta “Akhrinta ama Daabacaadda Dukumiintiyada” oo aad ku heleyso boggan.\nMaya. ROB micnihiisu ma aha aabbannimo toos ah oo lagu helayo xuquuqda haysashada ama wakhti ah waalidnimo (booqasho). Laakiin aabbuhu wuxuu ku helayaa xuquuq uu ku codsado maxkamad inay ka yeesho haysasho ama wakhti ah waalidnimo.\nKa dib marka la saxiixo foomka ROP, hooyada ayaa keligeed haysata xuquuqda sharciga ah ee haysashada ilmaha. Amar maxkamadeed oo keliya ayaa wax looga beddeli karaa xuquuqdaas.\nHaddii ay hooyadu sharci ahaan xaas ahayd markii ay uurka lahayd ama markii ilmuhu umushay, waxaa toos loogu qaadanayaa in ninkeedu yahay aabbaha sharciga ah ee ilmaha. Arrintaas waxaa la yiraahdaa "aabbannimo loo-qaateen ah". Haddii uusan ninku ahayn aabbaha ilmaha dhalay oo uu doonayo inuu ka tanaasulo aabbanimadiisa, waa inuu saxiixo foomka la yiraahdo “Aabbaha Aan Waalidka Ahayn” oo ka dibna loo soo gudbiyo Waaxda Caafimaadka MN.\nWaxaa foomkaas Aabbaha Aan Waalidka Ahayn iyo tilmaamihiisa buuxinta laga heli karaa halkan: https://edocs.dhs.state.mn.us/lfserver/Public/DHS-3159C-ENG. Akhriso tilmaamaha lagu buuxinayo foomka. Foomka waa in lagu saxiixo qof nootaayo haysta hortiisa.\nFoomka waa in lagu saxiixo 1 sano gudihiis dhalashada ilmaha ka dib. Marka la saxiixo oo la soo gudbiyo, ninka saxiixa foomka ROP ayaa noqon doona aabbaha sharciga ah ee ilmaha. Haddii Ninka Xaaska ah uu foomka Aabbaha Aan Waalidka Ahayn ku saxiixi waayo 1 sano gudihiis, maxkamad ayaa lagama maarmaan noqoneysa si loo go'aamiyo ninka aabbaha sharciga ah ee ilmaha.\nQof kasta oo saxiixa foomka ROP wuxuu uga noqon karaa 60 maalmood gudahood. Ficilkaas waxaa loo yaqaan la soo noqosho. La soo noqoshada waa in ay noqoto mid qoraal ah, oo nootaayo la soo marsiiyey, oo loo soo gudbiyey Waaxda Caafimaadka MN, Xafiiska Diiwaanka Dadweynaha. Waa in ay ku qoran tahay:\nmagaca iyo taariikhda dhalashada ilmaha,\nmagaca aabbaha, iyo\nmagaca waalidka kale.\nHooyada ama ninka saxiixa foomka ROP waa burin karaan (la noqon karaa) foomka ROP 60 maalmood gudahood. Waxaa foomka ka-noqoshada laga heli kartaa halkan: https://edocs.dhs.state.mn.us/lfserver/public/DHS-3159B-ENG. Foom gaar ah looma baahna.\n60 maalmood ka dib, maxkamad keliya ayaa burin karta foomka ROP. Qofka saxiixa ROP, maamul dawladeed (xafiiska masruufka carruurta), ama ilmaha ayaa keensan kara dacwad maxkamadeed oo ah “ka-bixidda” (burinta) foomka ROP. Dacwada waa in lagu keeno wakhti cayiman gudihiis:\nHooyada, aabbaha, ama hooyada ninkeeda waa in ay keenaan dacwada\n1 sano gudihiis marka la saxiixo foomka ROP\n6 bilood gudahood ka dib marka la helo jawaabta baarista dhiigga hidde-raaca aabbaha taasoo muujineysaa ninka saxiixay foomka ROP inuusan ahayn aabbaha ilmaha dhalay.\nIlmuhu waa in uu dacawada ku keensado 6 bilood gudahood marka la sameeyo baarista hidde-raaca aabbannimada jawaabtiisa ama 1 sano gudahood markii ilmuhu qaangaaro (da'da 19), hadba sidii ay noqoto.\nQofka keensada dacwada waa in uu muujiyo in uu khalad hore dhacay, in la isku khasbay ama uu dhacay khalad kale oo aan xaqiiqo ahayn.\nHaddii labada waalidba ku heshiiyaan, waxaa jira nidaam oggolaanaya in la soo gudbiyo heshiis qoraal ah iyo koobbiga foomka ROP sidii looga xareeyey maxkamadda si ay u soo oggolaato. Heshiiska qoran waxaa la yiraahdaa Codsiga Wadajira. Codsiga Wadajirka ah waa in uu ku jiro heshiiska arrimaha ku saabsan haynta oo dhan (sharci ahaan iyo jir ahaan), wakhtiga waalidnimada, iyo masruufka ilmaha (wixii daruuri ah, caafimaadka, iyo xannaannada ilmaha). Maxkamaddu waxay haysaa foomam la buuxin karo oo loo gudbin karo maxkamadda:\nGuji liiska qoran ee "Get Forms"\nGuji "Haysashada Ilmaha/Wakhtiga Waalidnimada"\nGuji “Codsiga Wadajirka ah ee Heshiiska Haysashada, Wakhtiga Waalidnimada, Masruufka Ilmaha”\nHaddii aad u baahan tahay caawimaad si aad u hesho oggolaanshaha maxkamadda in laga dhigo amar maxkamadeed, la xiriir xafiiska kaalmada sharciga ee deegaankaaga, xafiiska masruufka carruurta ee degmada, ama xirfadleyaasha kale ee deegaankaaga ee ku caawin kara.\nHaddii aad saxiixday foomka ROP oo aad hadda maxkamadda u aadeyso dacwad-dhageysi ah Amarka Difaacidda Qof (OFP), maxkamaddu waxay sameyneysaa go'aan ku-meel-gaar ah oo ku saabsan haynta iyo waalidnimada. Badqabidda ilmaha iyo qofka codsanaya OFP waa inay tixgeliso maxkamadda.\nGo'aannada kama-dambeysta ah ee haynta iyo wakhtiga waalidnimada, labada waalid ayaa maxkamad ka bilaabi kara dacwad ah haynta ilmaha.\nMarkii ay waalidku foomka ROP ku saxiixaan isbitaalka, magaca aabbaha si toos ah ayaa loogu qorayaa shahaadada dhalashada. Haddii aad saxiixdo foomka ROP ka dib markaad ka baxdaan isbitaalka, magaca aabaha waa lagu dari karaa shahaadada dhalashada. Waxaa magaca aabbaha lagu dari karaa waa iyadoo loo sheego Waaxda Caafimaadka MN, Xafiiska Diiwaanka Dadweynaha. Ma jiraan wax lacag ah oo lagu bixinayo beddelka diiwaanka ilmaha.\nWixii macluumaad dheeraad ah, kala xiriir Xafiiska Diiwaanka Dadweynaha 651-201-5970 ama booqo Waaxda Caafimaadka MN barteeda intarnetka ee: https://www.health.state.mn.us/people/vitalrecords/index.html.\nXukminta Aabbannimada waa amar maxkamadeed oo sheegaya ninka ah aabbaha sharciga ah ee ilmaha. Waxay aasaas u tahay xiriir sharci oo u dhexeeya ilmaha iyo aabbaha. Waa hab (aan ka ahayn foomka ROP) oo gundhig u ah aabbannimada.\nXukminta aabbannimada waxay lagama maarmaan noqoneysaa:\nhaddii uusan ninku rabin in uu saxiixo foomka ROP\nhaddii uu hal nin ka badan sheegto inuu ilmaha aabaha u yahay\nhaddii ay hooyadu guursatay nin kale oo aan ahayn seygii ay is qabeen inta uusan ilhuhu dhalan.\nMaxkamaddu waxay eegeysaa wixii caddeyn ah si ay u go'aamiso ninka sharciga ah ee aabbaha u ah ilmaha. Arrintan waxaa la socota baarista hidde-raaca iyo xiriirkii hore ee u dhexeeyay hooyada iyo ninka laga yaabo inuu aabbaha noqdo. Waxaad soo codsan kartaa baarista hidde-raaca, laakiin KHASAB ma aha inaad soo martid baarista dheecaanka hidde-sideha aabbannimada.\nAmarka baarista aabbannimada ayaa sidoo kale lagu go'aaminayaa haysashada, wakhtiga waalidnimada, masruufka carruurta, iyo magaca sharciga ah ee ilmaha.\nDadka soo socda ayaa keensan kara dacwadda aabbannimo:\nninka lagu soo eedeeyo ama loo malenayo in uu yahay aabbaha ilmaha\nxafiiska masruufka carruurta ee degmada\nilmaha (uu hayo qof weyn oo wakiil ka ah)\nawoowaha ama ayeeyada ilmaha haddii ay dhintaan waalidkii ilmaha (hooyadii ama aabbihii dhalay) ama haddii aysan waalidku qaangaar ahayn.\nAabbannimada loo-qaateenka ah waa aabbaha la isku ogyahay ee ilmaha. Macnuhu ma aha in baaris sheybaar ah lagu soo xaqiijiyey aabbannimada. Tusaaleyaal ka mid ah marka nin loo ogsoon yahay in uu yahay aabbaha dhabta ah ee dhalay waxaa ka mid ah:\nMarka ay ninka iyo hooyada ilmaha is qabeen ee ay ilmo u dhashaan, ama ilmuhu ku dhashaan 280 maalmood gudahood ka dib markii ay kala tageen.\nNinka in gurigiisa loogu keenay ilmaha oo uu isaguna "qabsado ilmaha u dhashay" isagoo og in uu yahay aabbaha dhabta ah ee ilmaha. Taas macnaheedu waa in aabbuhu aqbalay oo uu qirsan yahay in uu ilmaha u yahay aabbihii dhabta ahaa ee dhalay.\nNatiijooyinka baarista hidde-raaca in ay sheegeyso in uu ninku yahay aabbaha 99% ama in ka sii badan sida macquulka ah.\nNinka iyo hooyada ilmaha in ay wada saxiixeen foomka aabbannimada ee ROP, iyo in hooyada iyo nin kale ayaa sidoo kale wada saxiixeen foomka ROP.\nNinka iyo hooyada ilmaha in ay saxiixeen foomka ROP, iyo in ay dhici karto nin kale inuu sidoo kale noqon karo aabbe loo-qaateen ah.\nNinka iyo hooyada ilmaha in ay saxiixeen foomka ROP, iyo in mid ka mid ah labadooda in uu ka yar yahay 18 jir.\nHaddii aad su'aal ka qabto aabbannimada loo-qaateenka ah sida ay adiga kuu khuseyso, waa in aad kala hadasho qareen. Arrinan waxay noqon kartaa mid aad u adag sharci ahaan in loo fahmo.\nHaa, maxkamad ayaa soo saari karta amar sheegaya nin inuusan AHAYN aabbaha sharciga ah.\nWaxaa jira wakhtiyo xad u ah oo la sameyn karo. Dhakhso waa in la sameeyo! Xaaladaha qaarkood, waxaa la haystaa 2 sano in dacawadda la keensado ka dib marka ay jirto sabab lagu aamino in uusan nin aabbe ilmo u ahayn. Xaalado kale, waxa uu ninku haystaa 6 bilood oo keliya si uu u keensado dacwad maxkamadeed ka dib baarista hidde-raaca marka lagu muujiyo in uusan nin ahaa aabbe loo-qaateen, uusan ahayn aabbaha dhabta ah ee dhalay ilmaha.\nHaddii uu aabbe loo-qaateen ah rabo in ay maxkamad u caddeyso inuusan isagu aheyn aabaha dhabta ah, dacwad maxkamadeed waa in ay bilaabato ka hor inta uusan ilmuhu gaarin 3 sano. Laakiin wakhtiga xadidan ma khuseeyo kiis kasta.\nLa xiriir xafiiska kaalmada sharciga ama kala hadal qareen haddii aad wax su'aalo ka qabto goorta aad keeni karto dacwad maxkamadeed si loo caddeeyo in uusan nin ahayn aabbaha dhabta ah sharci ahaan.\nSi loo bilaabo dacwad aabbannimo, waa in lala soo xiriiro (MN Statewide Self-Help Center) Xarunta Adigu Is-caawi ee Gobolka MN 651-435-6535 oo ka codso foomamka aabbannimada. Waxaa laguu soo diri doonaa foomamka aad u baahan tahay iyo tilmaamaha kaa caawin doona buuxinta foomamka.\nTALLAABADA 1-aad: Buuxi waraaqaha sharciga ah\nTALLAABADA 2-aad: U dir waraaqaha sharciga ah qofka dacwaddu ku socoto\nTALLAABADA 3-aad: Maxkamadda u gudbi waraaqahaaga dacwada\nTALLAABADA 4-aad: Aad dacwad-dhageysiga maxkamadda.\nHaddii ay waalidku ku heshiin waayaan, maxkamadda ayaa u qaban doonta dacwad-dhagaysi ama maxkamadeyn si ay u go'aamiso arrinta. Gebi ahaan dacwad-dhageysi kasta ama dacwadda maxkamadeynta aabbannimada albaabbada ayaa maxkamad u xiran. Taas macnaheedu waa in ay dadka lagama maarmaanka u ah kiiska oo keliya imaan karaan dacwad-dhageysiga.\nLabada waalid midkoodna xaq uma laha codsi ah baarista hidde-raaca. Waalidiintu mar kasta waa ay ka heshiin karaan arrinta markii ay rabaan inta ay socoto dacwadda aabbannimada.\nMaxkamaddu waxay eegeysaa wixii caddeyn ah si ay u go'aamiso ninka sharci ahaan aabbaha u ah ilmaha. Maxkamaddu waxay go'aamin doontaa aabbannimada iyadoo soo saari doonta amar lagu magacaabayo aabbaha sharciga ah ee ilmaha (Xukminta Aabbannimada). Amarka waxaa sidoo kale lagu go'aaminayaa haysashada, wakhtiga waalidnimada, masruufka carruurta, iyo magaca sharciga ah ee ilmaha.\nHaddii aad rabto caawimaad si aad u bilowdo dacwad aabbannimo, la xiriir xafiiska masruufka carruurta ee degmadaada. Xafiiskan waxaa sidoo kale la yiraahdaa 'IV-D Unit' ("Four D Unit"). Yoolka degmada waa in loo caddeeyo aabbannimada dhammaan carruurta oo dhan iyo in la xisaabiyo masruufka carruurta.. Waxaad Unit kooxda afarta D ka heli kartaa www.mn.gov/dhs. (Wixii faahfaahin dheeraad ah, ka eego "Sidee baan ku heli karaa caawimaad si aad ku bilaabo bixinta masruufka carruurta?")\nSida arrin kasta oo sharci ah, mar kasta waxa ay dadku qabsan karaan qareen u dooda ama ay ka helaan talo sharci ah.\nSida arrin kasta oo sharci ah, waxaad xaq u leedahay in laguu qabto qareen bilaash ah, oo maxkamadda ayaa kuu diyaarineysa haddii aad tahay qof dakhligiisu yar yahay. Balse qareenka waxa keliya ee laguugu diyaarinayo waa xaqiijinta aabbnimada. Lagama heli karo arrimaha haysashada, wakhtiga waalidnimada, ama qeybta masruufka carruurta ee kiiska.\nWaalidku haddii ay saxiixaan foomka ROP xaq uma laha qareen bilaash ah. Adiga ayaa doonan kara qareen aad talo ka heli karto, laakiin markaas waa in aad adigu iska bixiso lacagta qareenka. Haddii la saxiixay foomka ROP, waa in lala xiriiro xafiiska Kaalmada Sharciga ee deegaankaaga si aad uga hesho talo iyo caawimaad. Waxaa laga yaabaa in aad hesho caawimaad bilaash ah.\nBaarista dhiigga iyo dheecaanka canka laga qaado waa 2 nooc oo ah baarista hidde-raaca oo lagu go'aamiyo aabbannimada. Meelaha qaar weli waxay isticmaalaan dhiig-baaris, laakiin inta badan hadda waxaa la isticmaalaa baarista dheecaan canka laga qaado. baarista hidde-raaca ayaa aad loogu kalsoon yahay oo ay maxkamaduhu aqbalaan.\nLabada waalid midkood ayaa soo codsan kara baarista hidde-raaca xataa ka hor inteysan bilaabin dacwadda maxkamadda.\nInta badan baarista hidde-raaca waa in loo arko dhexdhexaad iyo caddeynta ugu fiican ee kiiska aabbannimada. Maxkamaduhu waxay door bidaan isticmaalidda baarista hidde-raaca, sababtoo ah waa habka ugu saxsan ee uguna fiican ee lagu go'aamin karo aabbannimada.\nMarba haddii ay maxkamaddu gaarto amar kama-dambeys ah, ama ka dib marka la saxiixo foomka ROP, waxaa meesha ka baxaya in xaq loo yeesho baarista hidde-raaca. Haddii aan la isku hubin aabbaha, waa in la codsado baarista hidde-raaca ka hor intaan la saxiixin foomka ROP, ama in laga dhigo qeyb ka mid ah dacwada maxkamadda. Xafiiska masruufka carruurta ee degmada ayaa kaa caawin kara baarista hidde-raaca intaan la saxiixin foomka ROP ama inta ay socoto dacwada maxkamadda.\nMasruufka carruurta waa lacagta waalidku bixiyo ee lagu caawiyo nolosha ilmaha uusan inta badan (badanaaba) waalid ahaan ula nooleyn. Ilma kasta wuxuu xaq u leeyahay in ay masruufaan labadiisa waalid.\nWaalidka bixinaya masruufka carruurta waxaa loogu yiraahdaa “masruuf-bixiye”. Waalidka qaadanaya masruufka caruurta waxaa la yiraadaa “masruuf-qaate”. Qeybta masruufka carruurta ee uu waalidka masruuf-bixiyaha ah bixinayo waxa ay ku xiran tahay dakhliga labada waalidba iyo wakhtiga ay ilmaha kala haystaan. Mar kasta oo uu waalidka masruuf-bixiyaha ah habeen haysto ilmaha, waxaa ka yaraanaya masruufka laga rabo.\nHaddii ay labada waalid wakhti isku mid ah kala haystaan ilmaha, oo uu dakhligoodu isku mid yahay, labada waalid midkoodna ma bixinayo wax masruuf ah. Haddii aysan dakhliga labada waalid isku mid ahayn, labada waalid kii dakhligiisu sarreeyo ayaa laga yaabaa in uu xoogaa masruuf ah carruurta ku siiyo waalidka kale.\nMasruufka carruurta waa 3 qeybood:\nMasruuf caadi ah – Kharashka carruurta ku baxa sida cuntada, dharka, lacagta guriga iyo gaadiidka\nKharashka caafimaadka – Qeyb ka mid ah ceymiska caafimaadka iyo kharashaadka kale ee caafimaadka/ilkaha ilmaha\nKharashka xannaannada ilmaha - Qeyb ka mid ah kharashka xannaannada carruurta marka ay labada waalid shaqeeyaan ama ay iskuul aadaan\nAmarka masruufka carruurta waxa uu qeyb ka noqon karaa dacwada aabbannimada ama kiis maxkamadeed oo gaar ah oo ku saabsan masruufka carruurta haddii la saxiixay foomka ROP. Waxa uu socon karaa ilaa iyo 2 sano ka hor intaan la bilaabin kiiska maxkamadda.\nMaxkamaddu waxay adeegsataa sida heerarka sharciga ah ee go'aaminta masruufka caadiga ah, kharashaadka caafimaadka, iyo kharashka xannaannada carruurta, iyada oo aan loo eegeyn haddii masruufka lagu soo go'aamiyey dacwad aabbannimo, dacwad gaar ah oo ahayd masruufka carruurta, ama kiis ah kala-tagid. Lacagta masruufka marka la xisaabinayo waxaa lagu saleeyaa Habraaca Masruufka Carruurta ee Minnesota.\nMasruuf-bixiyuhu waa in uu bixiyo masruufka ilmaha xataa haddii uusan helin wakhti waalidnimo ama haddii uu waalidka kale u diido wakhtiga waalidnimada. Wixii macluumaad dheeraad ah ee ku saabsan masruufka carruurta, ka eego “Arrimaha Masruufka Carruurta ama Child Support Basics” buug-yaraha https://www.lawhelpmn.org/self-help-library/booklet/child-support-basics.\nMa jiro qof waalid ah oo iska dhaafi kara bixinta masruufka carruurta haddii ay da'doodu ka yar tahay 18 jir wakhtigii uu ilmuhu u dhashay.\nHaddii aad ogtahay lacag uu waalidka kale shaqeysto, adiga ayaa xisaabin kara masruufka carruurta ee ah amarka maxkamadda ay, oo waxaad adeegsan kartaa mashiinka xisaabinta masruufka carruurta ee Minnesota ee ku jira intarnetka https://childsupportcalculator.dhs.state.mn.us/. Akhriso tilmaamaha. Waxaa laguu sheegi doonaa sida loo isticmaalo iyo macluumaadka aad u baahan tahay. Macluumaadka badan ee aad soo gudbiso, waxay nagu caawinayaan inaan helno waxa saxda ah. Waxay noqon kartaa wareer laakiin waxaad fikrad ka heleysaa waxa laga filan karo maxkamadda.\nMarka lagu daro masruufka caadiga ah ee waalidka, waalidiinta ayaa masuul ka noqon doona qeyb ka mid ah kharashaadka caafimaadka iyo ilkaha ee ilmahooda. Lacagtu waxa ay ku saleysan tahay dakhligooda. Kharashaadka caafimaadka waa amar maxkamadeed oo ay tahay in lagu bixiyo kharashka ceymiska caafimaadka iyo ilkaha ee ilmaha. Waxa kale oo ka mid ah kharashka hor-mariska ah ee dhakhaatiirka daaweynta jirka ama ilkaha ee aan ceymiska bukaanka ka bixineyn.\nMar kasta oo ay maxkamad go'aan ka gaarto masruufka caruurta, sidoo kale waxay go'aan ka gaartaa kharashka caafimaadka. Haddii ilmuhu haysto ceymiska danyarta ee gobolka sida Medical Assistance ama MinnesotaCare, amarka maxkamadda waxaa sidoo kale ku jiri doona bixinta lacag gobolka loo siinayo ceymiska caafimaadka awgiis.\nKa eego buug-yaraha “Child Support Basics”"Arrimaha Masruufka Carruurta" wixii macluumaad dheeraad ah ee ku saabsan kharashka caafimaadka:https://www.lawhelpmn.org/self-help-library/booklet/child-support-basics.\nHaddii qof waalid ah bixiyo kharashka xannaannada ilmaha si uu u soo shaqeysto ama iskuul u aado, waalidka kale waxaa laga rabaa in uu bixiyo qeyb ka mid ah kharashka xannaannada carruurta.\nHaddii ay degmadu kugu caawiso xannaannada carruurta, kharashka xannaannada waa in la siiyo gobolka, lama siinayo waalidka kale.\nKa eego buug-yaraha “Child Support Basics” "Arrimaha Masruufka Carruurta" wixii macluumaad dheeraad ah ee ku saabsan kharashka caafimaadka: https://www.lawhelpmn.org/self-help-library/booklet/child-support-basics.\nDegmo kasta waxay leedahay xafiis u gaar ah masruufka carruurta. Xafiiskan waxaa sidoo kale la yiraahdaa 'IV-D Unit' ("Four D Unit"). Kooxda 'IV-D' waa in ay kaa caawiso si aad u hesho masruufka carruurta. Waxaad kooxda afarta D ka heli kartaa www.mn.gov/dhs.\nHaddii aad MFIP ku jirto, uma baahnid inaad caawimaad ka codsato kooxda IV-D. MFIP ayaa kiiskaaga u gudbin doontaa Kooxda IV-D. Waa khasab in aad xoogaa macluumaad siiso Kooxda IV-D, haddii aysan jirin rabshad ka jirta qoyska gudihiisa.\nHaddii aadan ku jirin MFIP, waa in aad caawimaad raadsato. Waa in aad soo buuxiso codsi oo aad bixiso $35 oo ah lacag la iska rabo. Markaas ayey Kooxda 'IV-D' ka shaqeyn doonta kiiskaaga.\nQareenka degmada waxa uu metalayaa xafiiska masruufka carruurta ee degmada, laakiin labada waalid midkoodna ma metali karo. Yoolka degmada waa in la go'aamiyo aabbannimo (Aqoonsiga Aabbaha ama dacwad maxkamadeed) all carruurta awgood iyo si loo bilaabo masruufka carruurta. Degmadu kaama caawineyso haysashada ama arrimaha wakhtiga waalidnimada. La xiriir xafiiska kaalmada sharciga ee deegaankaaga si laguugu caawiyo haysashada iyo wakhtiga waalidnimada.\nHaddii aad rumeysan tahay adiga ama ilma aad dhashay inay waxyeello idinka soo gaari karto haddii aad bilowdaan dacwad aabbannimada ama masruufka carruurta, uma baahnid inaad codsato adeegyo ama waxaad joojin kartaa dacwad mar hore bilaabatay. Haddii aad hesho kaalmo dowladeed, waxaad dalban kartaa ka-reebid ah “sabab muhiim ah” oo waxba kalama shaqeyn kartid xafiiska masruufka carruurta. Qofka kaala shaqeynaya tacaddiyada qoyska gudihiisa (hanjabaad, cabsi, ama waxyeello) weydiiso ka-reebid “sabab muhiim ah.”\nFoomka ROP iyo Masruufka Carruurta\nROP keligiis laguma helo masruufka carruurta. Laakiin haddii aad haysato ROP waxaad u isticmaali kartaa in aad la aaddo maxkamad si aad uga hesho masruufka carruurta.\nHaddii ay labada waalidba ku heshiiyaan haysashada, wakhtiga waalidnimada, iyo masruufka carruurta waxaa jira nidaam oggolaanaya in la soo gudbiyo heshiis qoraal ah iyo koobbiga foomka ROP sidii looga xareeyey maxkamadda si ay u soo oggolaato. Ka warran haddii waalidku wada saxiixo ROP iyo korinta ilmaha, wakhtiga waalidnimada iyo masruufka carruurta? bogga 6 wixii macluumaad dheeraad ah.\nSharciga Haysashada iyo Masruufka Carruurta\nHaysashada carruurta marna ma saameyneyso masruufka carruurta. Amarkii lacagta masruufka carruurta ee isku mid ayuu ahaanayaa, haddii ay waalidku si sharci iyo wadajir ah u wada korsadaan ilmahooda ama haddii uu mid ka mid ah waalidka keli-ahaan si sharci ah u haysto ilmaha.\nWakhtiga Waalidnimada iyo Masruufka Carruurta\nWakhtiga waalidnimada ayaa saameyn ayuu ku yeelanayaa masruufka carruurta. Mar kasta oo uu waalidka masruuf-bixiyaha ah habeen haysto ilmaha, waxaa ka yaraanaya masruufka caadiga ah ee laga rabo. Ka eego buug-yaraha “Child Support Basics” "Arrimaha Masruufka Carruurta" wixii macluumaad dheeraad ah ee ku saabsan masruufka carruurta iyo wakhtiga waalidnimada: https://www.lawhelpmn.org/self-help-library/booklet/child-support-basics.\nMaya Minnesota waxay leedahay hab gaar ah oo lagu maareeyo masruufka carruurta. Waxaa la yiraahdaa "habraaca degdegga ah ee masruufka carruurta." Habraaca degdegga ah ee masruufka carruurta waxaa ku shaqa leh "Qaadiga Masruufka Carruurta." Qaadigu ma sameyn karo wax go'aan ah oo ku saabsan haysashada ilmaha ama wakhtiga waalidnimada.\nDegmooyinka qaarkood, haddii ay waalidku ku heshiiyaan haysashada ilmaha iyo wakhtiga waalidnimada, Qaadiga Masruufka Carruurta wuxuu heshiisyadaas ka dhigi karaa amar maxkamadeed. Laakiin haddii ay waalidku ku heshiin waayaan haysashada ilmaha iyo wakhtiga waalidnimada, aabbaha waa in uu dacwad ka billaabo maxkamadda degmada si loogu xukumo haysashada ilmaha iyo wakhtiga waalidnimada.\nHaa. Waalidka ama ehelka kale ee ilmuhu la nool yahay ayaa u codsan kara oo ku qaadan kara kaalmada dowladda iyada oo aan loo baahneyn amar ah haysashada ilmaha. Waalidka xaqa u yeesha dakhli ee haysta ilmaha ayaa codsan kara oo heli kara MFIP (Barnaamijka Maalgelinta Qoyska ee Minnesota), kaarka caafimaadka ee Medical Assistance, iyo kaalmada xannaannada carruurta.\nSharciyada canshuuraha ee IRS waxay dhigayaan in waalidka ay ilmaha la nool yihiin wakhti ka badan 50% in uu canshuurta ku xareysan karo ilmaha si lacag loogu soo celiyo. Waalidkaas wuxuu saxiixi karaa foom uu waalidka kale ugu fasaxayo in uu canshuurta ku buuxsado ilmaha. Arrintaas waxaa loo yaqaan ka-reebid. Xeerarka cashuurta ee IRS (iyo Gobolka) ayaa lagu dabbakhayaa. Dacwadda ah masruufka caruurta, maxkamadda ayaa eegi doonta xaaladda dhaqaale oo hal waalid ku amri kara in uu qaato canshuur-dhimista. Ama maxkamadda ayaa ku amri karta waalidiinta in ay wadaagaan canshuur-dhimista oo uu qofba sannad qaato oo uu ku ilmaha ku xareysto canshuur-celiska.\nDacwada aabbannimada, ka dib markay maxkamaddu caddeyso qofka ah aabbaha sharciga ah ee ilmaha (Xukminta Aabbannimada), maxkamaddu waxay ka hadleysa haysashada, wakhtiga waalidnimada, iyo masruufka carruurta.\nHaddii aad haysato foomka ROP, waxaad soo codsan kartaa in ay maxkamaddu go'aamiso haysashada iyo wakhtiga waalidnimada. Maxkamaddu waxay haysaa foomam la buuxin karo oo loo gudbin karo maxkamadda:\nHaddii aad adiga iyo waalidka kale wax kasta ka heshiisaan, “Joint Petition to Establish Custody, Parenting Time, Child Support” guji “Codsiga Wadajirka ah ee Heshiiska Haysashada, Wakhtiga Waalidnimada, Masruufka Ilmaha”\nHaddii aad adiga iyo waalidka kale ku heshiin weydaan wax kasta, guji Codsiga Bilaabidda Haysashada iyo Wakhtiga Waalidnimada “Request to Establish Custody and Parenting Time”\nWaxaa jira 2 qeybood oo ah haysashada ilmaha\nHaysashada sharciga waxaa la oran karaa "haysashada go'aan-gaarista." Haysashadan waa xaq uu waalidku go’aamo waaweyn uga gaari karo nolosha ilmaha, sida:\n• Meesha ilmuhu iskuul ka dhigto\n• arrimaha caafimaadka\nMaxkamaddu waxay sharciga haysashada siin kartaa hal waalid ama labada waalid ayey si wadajir ah u siin kartaa. Arrintaas waxaa la yiraahdaa haysasho sharciyeed oo wadajir ah. Haysashada sharciga ah ee wadjirkana ah macnaheedu waa in labada waalidba ay leeyihiin xuquuq iyo waajibaad isku mid ah marka ay gaarayaan go'aamada waaweyn. Waa in ay isku raacaan marka loo baahan yahay in la gaaro go'aamo waaweyn. Maxkamadu waxay door bideysaa in waalidku si wadajir sharci ah ilmaha u wada haysto, ilaa ay labada dhinac aysan si wada jir ah uga wada shaqeyn karin go'aamada ama ay jirto tacaddiyada qoyska gudihiisa Haysasho sharciyeed oo keli ah macnaheedu waa in uu hal waalid sameyn karo go'aamada waaweyn.\nHaddii ay haysashada sharciyeed tahay mid keli ah ama mid la wadaagayo, labada waalidba waxay xaq u leeyihiin in lagu soo wargeliyo arrimaha iskuulka ilmaha, daryeelka caafimaadka, iyo go'aamada kale ee waaweyn. Labada waalidba waxay ka qeyb geli karaan shirarka waalidiinta ee iskuulka, waxay ka imaan karaan ballamaha caafimaadka, oo si macquul ah ayey ilmaha taleefan ahaan ugula xiriiri karaan.\nHaysashada ilmaha macnaheedu waa in kula nool yihii maalin kasta oo aad go'aan ka gaari karto arrimahooda xannaannada carruurta. Haysashada halka waalid macnaheedu waa in ilmuhu si joogto ah ula nool yahay hal waalid. Haysashada wadaagidda ah macnaheedu waa in ilmuhu la nool yahay labada waalidba oo ay wakhtigana wadaagayaan. Wada-haysashada ilmaha macnaheedu ma aha in ay waalidku wakhti isku mid ah kala-haysanayaan ilmaha. Jadwalka haysashada uma baahna inuu ahaado mid isku mid ah si loo wada-haysto ilmaha. Wakhtiga waalidnimadu waa waxa xakameeya inta jeer ee ilmuhu la joogayo waalid kasta.\nHaddii ay labada waalid ku heshiin waayaan haysashada ilmaha, maxkamad waa in ay go'aan ka gaarto. Maxkamaddu waxay eegaysaa 12-ka qodobka ee soo socda si ay go'aan uga gaarto waxa ay dantu ugu jirto ilmaha. 12-ka qodob waa:\nBaahida ilmaha ee jir ahaaneed, shucuur ahaaneed, dhaqan ahaaneed, ruux ahaaneed, iyo baahiyada kale. Sidee bay qorsheyaasha waalidiinta ee ilmaha u saameynayaan baahiyada iyo kobcidda ilmaha?\nMiyuu ilmuhu ku jiraa arrin gaar ahaaneed oo ah caafimaad jir ahaaneed, caafimaad dhimir ahaaneed, ama arrio waxbarasho oo u baahan qabanqaabin waalidnimo oo gaar ahaaneed ama adeegyo loo qabanayo?\nMuxuu ilmuhu doonayaa? Waxa ilmuhu rabo saameyn ayey ku yeelan karaan maxkamadda haddii maxkamaddu go'aamiso in ilmuhu awood u leeyahay, da'diisu weyn tahay, oo yahay qaangaar wax kala dooran kara.\nOgeysiis: Ilmuhu kama markhaati furi karo maxkamadeynta. Aad uga taxaddar sida aad ilmahaaga ugala hadleyso kiiska maxkamadda. Waxyeello weyn ayaa carruurta ka soo gaari karta haddii ay la socdaan dagaalka u dhaxeeya waalidkood. Xaaladaha qaarkood, xirfadle ay maxkamaddu doorato ayaa la kulmaya ilmaha si uu ugala hadlo waxa ay doonayaan\nMiyey ka dhex dhacday tacaddiyada qoyka gudihiisa guriga waalidka ama xiriir ay wada lahaayeen? Waa maxay faahfaahinta waxa dhacay, oo saameyn miyey ku yeelaneysaa haysashada ama badqabidda ama baahida ilmaha?\nMiyuu waalidku haystaa arrimo ah caafimaadka jir ahaaneed, dhimir ahaaneed, ama arrimo ah dhibaato daroogo oo saameynaya badqabidda ama baahida koridda ilmaha?\nSidee buu waalid kasta markii hore ilmaha u daryeeli jiray?\nRabitaanka iyo kartida waalid kasta u leeyahay inuu ku daryeeli karo ilmaha. Sidee buu waalid kasta ula soo bixi karaa korinta, shucuurta, ruuxda, iyo baahiyada dhaqameed ee ilmaha? Miyuu waalidku joogteyn karaa masuuliyadda wakhtiga waalidnimada?\nMiyey is beddellada ku dhaca guriga, iskuulka, iyo bulshada saameyn ku yeelan doonaan samaqabka iyo kobcidda ilmaha?\nXiriirka uu ilmuhu la leeyahay waalid kasta, walaalaha, iyo qof kasta oo kale oo muhiim u ah ilmaha. Miyey qorsheyaasha haysashada ah ee la soo jeediyay saameyn ku yeelanayaan xiriirka ilmaha iyo dadka kale?\nCaadi ahaan waxaa ilmaha u fiican in uu wakhti la qaato labada waalidba. Maxkamaddu waxay eegeysaa haddii uu wakhti yar ilmuhu la qaato hal waalid in ay si uun waxyeello u geysan karto ilmaha.\nMiyuu waalid kasta ilmaha ku caawin doonaa in uu xiriir joogto ah la yeesho waalidka kale? (marka laga reebo marka ay jirto tacaddiyo ka dhex dhacaya qoyska gudihiisa - eeg # 4)\nRabitaanka iyo kartida waalidiinta ee ah inay isu-kaashadaan korinta ilmahooda. Miyey waalidiinta wadaagi karaan macluumaad? Miyey ilmaha ka fogeyn karaan khilaafkooda? Miyey raacaan hab wanaagsan oo ay ku xalliyaan doodaha ku saabsan go'aamada waaweyn ee ilmaha?\nMaxkamaddu waa in ay qorto natiijada u muuqata (sababaha ay wax ugu go'aaminayaan hab gaar ah) qodobbada oo dhan. Maxkamaddu waa in ay sheegto sida ay u go'aamisay waxa u fiican ilmaha. Maxkamaddu waa in ay eegto qodobbada oo dhan si ay go'aan u gaarto, hal mid oo keliya ma eegi karto.\nHaa. Maxkamadda ayaa beddeli karta xannaaneynta haddii xaaladda ilmaha ama waalidku is beddesho, oo amar cusub ayaa loo baahan yahay sida ay dantu ugu jirto ilmaha. Maxkamaddu waxay eegeysaa oo keliya xaqiiqooyinka is beddelay ilaa amarkii hore ama xaqiiqooyin aan la ogeyn wakhtiga amarkii hore la sameeyey. Maxkamaddu waxay beddeli kartaa oo keliya haysashada:\nMarka ay labada dhinacba is oggol yihiin isbeddelka AMA\nMarka waalidka masuulka ka ah ilmaha uu oggolaado ilmaha in loo keeno (si buuxda) guriga waalidka kale AMA\nMarka uu guriga hadda ilmuhu joogo uu khatar ku yahay caafimaadka jir ahaaneed ama shucuureed, ama koritaanka ilmaha, beddelku waa in uu yareynayo waxyeellada loogu geysaneysaa haysashada intii ay joogi lahaayeen guri aan ammaan ahayn AMA\nMarka waalidka haysta ilmaha ee koowaad uu codsado maxkamad si uu ilmaha ula guuro gobol kale oo maxkamaduna ay ka diiddo - laakiin waalidku si kasta iskala guuro.\nSi wax looga beddelo amarka haysashada, waalidku waa inuu maxkamadda u keensado cabasho. Waalidku waa in uu haystaa markhaatiyaal, caddeyn ah dhaar qoran ama waraaqo kale si uu u muujiyo mid ka mid ah sababaha kor ku xusan oo ay tahay in wax loogu beddelayo haysashada ilmaha.\nOgeysiis: Waalidka waa in uu sugo 1 sano laga soo bilaabo wakhtiga ugu horreeysa ee haysashada la go'aaminayo ka hor intaan la codsan wax is beddel ah. Haddii ay jirto cabasaho ah in isbeddel la sameeyo, waalidku waa in uu sugo 2 sano laga bilaabo wakhtiga cabashada la go'aamiyey ka hor intaan la soo codsan is beddelka. Waxba dhib ah ma dhacayaan haddii la oggolaado ama haddii la diido cabashada is beddelka.\nLAAKIIN, wakhtiyadaas la xadeeyey ma khuseeyaan:\nHaddii uu waalidku marar badan, si ulakac ah ugu diido waalidka kale in uu arko ilmaha, AMA\nHaddii uu ilmuhu khatar ku qabo guriga uu hadda jooga\nMarka waalidku caro ku kala maqan yihiin, maxkamaddu sida caadiga ah waxay dooneysaa in labada waalidba ay ku lug yeeshaan ilmahooda. Wakhtiga waalidnimadu waa wakhtiga waalid kasta ilmaha haysan karo. Dhib ma keeneyso qofka ilmaha haysta ama nooca ay tahay haysashadu. Wakhtiga waalidnimadu waxa uu la mid yahay booqashada.\nWakhtiga waalidnimada maxkamad ayaa go'aamin karta. Haddii ilmuhu marka hore (inta badan) la nool yahay hal waalid, waalidka kale (ama "waalidka aan ilmaha haysan") ayaa la siin karaa wakhtiga waalidnimada. Maxkamadda ayaa sameyn karta jadwalka wakhtiga waalidnimada marka ay waalidku ilmahooda wada haysan karaan. Wakhtiga waalidnimadu waa in uu noqdo mid ay dan ugu jirto ilmaha. Si loo go'aamiiyo wakhtiga waalidnimada, maxkamaddu waxay eegaysaa arrimo ay ka mid yihiin da'da ilmaha, badqabidda ilmaha, iyo xiriirkii hore ee ilmaha iyo waalidka aan ilmaha haysan. Waxaa jira 12 qodob oo ay dan ugu jirto ilmaha oo Maxkamadda khasab ku ah in ay tixgeliso. Eeg "Sida ay maxkamaddu u go'aamiso haysashada ilmaha haddii ay waalidku ku heshiin waayaan?" bogga 15.\nGuud ahaan, waalid aan haysan ilmaha waxaa loo oggolaanayaa ugu yaraan 25% ah wakhtiga waalidnimada. Waxaa loo xisaabayaa in loo tiriyo habeen ahaan muddo ah 2 toddobaad gudahood. Tusaale ahaan, 25% ayaa u dhiganta sabti iyo axad dhaafid kasta iyo hal habeen oo ah maalmaha shaqada.\nMararka qaarkood maxkamaddu waxay bixisaa "wakhti waalidnimo oo macquul ah" iyada oo aan la go'aamineyn jadwal gaar ah. Markan oo kale waalidku waa in ay kalidood sameystaan jadwalkooda. Laakiin, haddii labada waalid midkood codsado, maxkamaddu waa in ay go'aamiso taariikho iyo waqtiyo gaar ah oo loogu talagalay wakhtiga waalidnimada.\nHaddii ay waalidku ku heshiin waayaan jadwalka, maxkamadda ayaa sameyn doonta jadwalka wakhtiga waalidnimada. Maxkamaddu waxay tixgelin doontaa da'da ilmaha, sida ay u kala fog yihiin meelaha waalidku ku nool yihiin, jadwalka iskuulka, iyo casharrada guriga marka la sameynayo jadwalka wakhtiga waalidnimada.\nWaalidiintu had iyo jeer ayey ku heshiin karaan in ay beddelaan wakhtiga waalidnimada. Tusaale ahaan, labada waalid midkood ayaa waalidka kale ka codsan kara in uu maalin uga beddesho maalin kale. Laakiin haddii ay waalidku ku heshiin waayaan kala-beddelashada, waa in ay raacaan jadwalka wakhtiga waalidnimada ee ahaa amarka maxkamadda.\nMaxkamaddu waxay ku xaddidi kartaa wakhtiga waalidnimada waalidka aan haysan ilmaha wax ka yar 25% haddii ay u badan tahay in ay waxyeeleyso caafimaadka jirahaaneed ama shucuur ahaaneed ama koritaan ahaaneed. Maxkamaddu sidoo kale waxa ay xaddidi kartaa wakhtiga waalidnimada haddii waalidka aan haysan ilmaha uu sabab la’aan jebiyo amarka maxkamadda ee wakhtiga waalidnimada.\nMaxkamadda ayaa xaddidi karta waalidnimada:\nIyadoo diideysa haysasho ah habeenkii.\nXukunku waa in uu ahaad uu kormeerayo waalidka kale, xarun boqasho ama goob qof qaraabo ah joogo oo la kormeerayo.\nMaxkamaddu sidoo kale waxa ay qori kartaa shuruuo wakhtiga waalidnimada, sida in uusan waalidka aan ilmaha haysan soo isticmaalin wax maandooriye ah muddo cayiman ka hor iyo inta lagu jiro wakhtiga waalidnimada. Maxkamaddu waxay amri kartaa in la doonto dabiib ah daroogada ama aalkolada.\nHaddii waalid soo codsado wakhti waalidnimo balse lagu soo helo faldambeeyada qaarkood, waalidkaasi waa in uu soo caddeeyo in wakhtiga waalidnimada ee ilmaha ay tahay mid ay dan ugu jirto ee ilmaha. Dambiyadaas waxaa ka mid ah\ndil ah ama aan ahayn ulakac\nu diidid ah haysashada ilmaha ama xuquuqda waalidnimada\niibin, abaabulid ama xayeysiin ah dhilleysi oo ay ku lug leyihiin ilmo aan ahayn qaangaar\nfaldanbiyeed galmo la xiriira\nisu-galmoodka qoys dhexdood\nciqaab daran oo loo geysto ilma yar\nhanjabaadyo ah argaggaxiso\ntacaddi ah qoys gudihiis sida ceejin\nSharcigu wuxuu khuseeyaa oo keliya heerarka qaarkood ama dambiyada qaarkood iyo duruufaha qaarkood oo keliya, sida haddii dhibbanaha dambiga uu ka tirsanaa guriga ama uu ahaa xubin qoys ka mid ah ama haddii uu dhacay xukun ah faldanbiyeed 5-tii sano ee la soo dhaafay.\nMaxkamadda ayaa hal waalid siin kara wakhti waalidnimo oo dheeraad ah si ilmaha loo hayo marka uu waalidka kale shaqeynayo. Qorshaha noocan ah waa inuu ahaado mid caddaalad ah oo ay ilmaha dan ugu jirto. Marka uu waalid sidaas soo codsado, maxkamadda waxa ay eegeysaa\nSida wanaagsan ee ay waalidku u wada shaqeeyaan\nSida wanaagsan ee ay waalidku uga wada shaqeeyaan arrimaha wakhtiga waalidnimada\nHaddii waalidka horay loogu soo ogaaday tacaddiyo ka dhex dhacay qoyska gudihiisa\nMaxkamaduhu hoos uma dhigi karaan lacagta masruufka carruurta marka ay soo saaraan amar ah xannaannada carruurta.\nMaxkamadda ayaa magacaabi karta qof ah "dhex-dhexaadiyaha" wakhtiga waalidnimada. Qofkaasi waa qof caawin doona waalidka marka ay isku khilaafaan wakhtiyadooda waalidnimada. Degmo kasta lagama heli karo qof ah dhex-dhexaadiye. Dhex-dhexaadiyuhu wuxuu dhageystaa labada dhinac ee is af-garan si uu go'aan uga gaaro.\nMararka qaarkood maxkamad ayaa amarta in uu go'aanka dhex-dhexaadiyuhu yahay "mid waajib ah" (oo ay tahay in la raaco) haddii aysan dhicin in hal waalid aado maxkamad si ay maxkamaddu wax uga beddesho arrinta. Marar kale, go'aanku waa "mid aan waajib ahayn" mana aha in la raaco ilaa ay maxkamad soo amarto in la raaco.\nMaxkamaddu kama dalban karto waalidiinta inay dhex-dhexaadiyaha wakhtiga waalidnimada kala xiriiraan marka labada waalid midkood sheegto in uu yahay dhibbane lagu xadgudbay.\nWaalidiintu waa in ay lacag ku bixiyaan dhex-dhexaadiyaha wakhtiga waalidnimada. Maxkamadda ayaa go'aamin doontaa inta uu waalid walba bixinayo ka hor inta loo magacaabin dhex-dhexaadiye. Haddii uu jiro waalid aan iska bixin karin khidmadaha dhex-dhexaadiyadha, maxkamaddu kama rabto waalidiinta in ay dhex-dhexaadiye u isticmaalaan wakhtigooda waalidnimada.\nMasuulku waa qof waalid oo kale ah oo ilaaliya ama caawiya qof kale. "Ad litem" waa qof lagu doortay "dacwad maxkamadeed". Mararka qaarkood maxkamaddu waxay magacaabi kartaa masuul waalid oo kale si uu u soo baaro ugana shaqeeyo danaha u fiican ilmaha. Masuulka maxkamaddu saarto looma magacaabo badanaaba dacwadaha ah aabbannimada ama haysashada ilmaha. Markay maxkamaddu go'aan ka gaareyso haysashada ilmaha, masuulka kale ayaa loo magacaabaa haddii maxkamaddu fahamto in ilmaha lagu xadgudbay ama la dayacay.\nMasuulka la magacaabo waxa uu maxkamadda u sheegaan waxa dantu ugu jirto ilmaha sida haysashada iyo wakhtiga waalidnimada. Waxa uu qofkaasi sameeyaa baaris ah mid madaxbannaan Waxa uu qofkaasi la hadlayaa ilmaha, waalidka iyo dadka kale ee ilmaha daryeela. Waxa uu si gaar ah ula hadli karaa la-taliyeyaasha, macallimiinta, xubnaha qoyska iyo asxaabta, iyo maxkamadda iyo shaqaalaha xafiiska carruurta.\nWarbixin ayuu qofkaasi maxkamadda u soo qorayaa si uu ugu soo sheego waxa uu u maleynayo inay noqoneyso amarka maxkamadda. Maxkamaddu wax shaqo ah kuma laha waxa uu qofka masuulka ah yiraahdo, laakiin si dhab ah ayey u tigelin doonaan warbixinta.\nWaxaa muhiim ah in lala shaqeeyo qofka masuulka ah ee la magacaabo. Warbixinta qofkaas waa mid kiiska u noqon karta caawimaad ama dhaawac.\nMasuulkaasi waxa uu ku shaqeyn karaa si bilaash ah ama lacag. Haddii ay jirto lacag la bixinayo, maxkamaddu ayaa sheegeysa qofka bixinaya. Qofkii ku jira barnaamijka MFIP ama caawimaad kale oo ah mid dowladeed, qofkii uu la shaqeynayo qareen ka socda xafiiska kaalmada sharciga, ama qofkii dakhligiisu yar yahay, waxaa laga yaabaa in lacagta laga rabo laga yareeyo ama in laga daayo.\nHaddii uusan labada waalid midkood ahayn qaangaar, maxkamadda ayaa u magacaabi doonta masuul waalid ahaan ugu hadli doona qofkaas aan qaangaarin. Markan oo kale maxkamaddu badanaa waxay magacawdaa qof ay isku qoys yihiin sida waalidka qofka aan qaangaarin.\nHaddii waalid ilmaha haysta (ee ilmuhu inta badan la nool yahay) uu rabo in uu ka guuro gobolka, waa in uu waalidkaasi oggolaansho ka helo waalidka kale. Oggolaanshuhu waa in uu ahaado mid qoraal ah. Haddii uu waalidku iska guuro oggolaansho la’aan, waa dambi oo ilmaha ayaa arrintaas looga qaadi karaa. Haddii uu waalidka aan guureyn bixin waayo oggolaansho, labada waalid waa in ay yimaadaan maxkamadda.\nWaalidka ilmaha haysta waa in uu tuso maxkamada in meesha loo guurayo ay dan ugu jirto ilmaha haddii uusan waalidka ilmaha haysta ahayn dhibbane waalidka kale kala kulmay tacaddiyada qoyska gudihiisa. Maxkamaddu waxay eegtaa dhowr waxyaalood, sida heshiisyada wakhtiga waalidnimada, baahida shucuurta ilmaha, iyo haddii uu guuritaanku yahay qorshe looga ilaalinayo waalidka kale in uu arko ilmaha. Dabadeedna maxkamadda ayaa go'aan ka gaareysa haddii waalidka ay guuri karaan waalidka ilmaha haysta iyo ilmaha.\nHaa. Waalidiintu had iyo jeer ayey ku heshiin karaan in ay beddelaan wakhtiga waalidnimada. Laakiin haddii ay waalidku ku heshiin waayaan is beddelka, waalidku waa in uu maxkamadda u soo gudbiyo cabasho si wax looga beddelo amarka maxkamadda. Waalidku wuxuu ka codsan karaa maxkamadda in ay beddesho jadwalka wakhtiga waalidnimada haddii ay dan ugu jirto ilmaha. Maxkamaddu waxay eegi kartaa wixii is beddel ah tan iyo amarkii ugu dambeeyey oo waxay eegi kartaa haddii amar cusub loo baahan yahay oo ay dan ugu jirto ilmaha.\nWaalidiintu waxay ku heshiin karaan in ay isticaalaan “Qorshe Waalidnimo.” Waxay ka wada shaqeyn karaan inay qortaan qorshe qeexaya wakhtigooda waalidnimada walba iyo sida ay go'aan uga gaarayaan arrimaha ilmaha. Maxkamaddu waxa ay ku khasban tahay ansixinta qorshahaas balse waa in ay dan ugu jirto ilmaha. Eeg 12-ka Waxyaabood ee ah "Sida ay maxkamaddu u go'aamiso haysashada ilmaha haddii ay waalidku ku heshiin waayaan?" bogga 15.\nQorshaha Waalidnimada waa in ay ku jirto\nJadwalka wakhtiga waalid kasta haysanayo ilmaha IYO\nYaa sameyn doona go'aamada ilmaha qaarkood IYO\nHab lagu xalliyo muranka\nQorshaha Waalidnimada wuxuu galayaa booskii amarka wakhtiga waalidnimada ilmaha. Waxay noqon kartaa mid u faahfaahsan sida ay waalidku rabaan. Tusaale ahaan, waxa ay sameysan karaan qorsheyaal ay ku xiriiraan oo gaar ah ama yoolal waalidnimo. Qorsheyaashu waa in lagu sharxi karo tirada xiriirka taleefanka iyo boostada intarnetka ee lala yeelanayo ilmaha ama sida looga qeybgalayo cayaaraha iyo saacado uu muusiko ilmuhu aado. Qorshaha waalidnimada badanaa wuxuu yeelan karaa faahfaahin ka badan jadwalka wakhtiga waalidnimada caadiga ah.\nQorshaha Waalidnimada wuxuu adeegsan karaa ereyo aan ahayn "jir ahaan" iyo "haynta sharciga ah". Laakiin, waa in ay si cad loogu qeexo haddii ay waalidku si wadajir sharci ah u haysanayaan ilmaha ama si ah wadajir jir ahaaneed ama waalidka keligiis si sharci ah ama si jir ahaaneed u haysanaya ilmaha.\nWaalidiintu khasab kuma aha in ay haystaan Qorshe Waalidnimo. Adiga iyo waalidka kale ayaa go'aansanaya haddii aad rabtaan in aad sameysataan.\nQorshaha Waalidnimada Haddii uu jiray tacaddi ah qoyska gudihiisa oo uu hal waalid ka soo horjeedo waalidka kale ama ilmaha, maxkamaddu keligeed ma sameyn karto Qorshe Waalidnimo.\nDiiwaanka Aabbeyaasha Minnesota ee Carruurtooda La Korsanayo waa hab ay aabbeyaashu ku ogaan karaan haddii codsigooda ah korsashada ilmaha loogu gudbiyey Gobolka Minnesota.\nGobolka Minnesota marka hooyo aan sharci ahaan xaas ahayn ay rabto in ay ilmaheeda dad kale korsadaan, khasab kuma aha inay magacawdo ninka ay u maleyneyso in uu yahay aabbaha ka hor inta aysan bilaaban korsashada qoyska kale ee ilmaha qaadanaya. Haddii aabbaha dhalay ilmaha aan si sharci ah loo aqoonsan (foomka ROP ama Xukminta Aabbannimada), ninkaasi ma ogaan karo qoyska ilmihiisa loo siinayo korsashada.\nHaddii aabbuhu si sax ah uga diiwaangashan yahay Diiwaanka Aabbeyaasha Minnesota ee Carruurtooda La Korsanayo, markaas waa khasab in lagu wargeliyo kiiska korsashada ee ilmaha. Haddii kiiska korsashada uu ka bilowdo ilmaha, oo uu aabbuhu magaciisa ku qoro diiwaanka, maxkamadda ayaa soo heli karta aabbaha si uu qeyb uga noqdo kiiska korsashada ilmaha.\nWaxaa jira wakhtiyo go'an oo ay diiwaangelintu socoto. Aabbuhu waa in uu is diiwaangeliyo inta hooyadu ay leedahay uurka ilmihiisa ama 30 maalmood gudahood marka ilmuhu dhasho. Tilmaamaha iyo foomka diiwaangelinta waxaa laga heli karaa: https://www.health.state.mn.us/people/vitalrecords/registry/docs/mfarregformac.pdf.\nWixii macluumaad dheeraad ah oo ku saabsan diiwaangelinta ilma ay qoys kale korsanayaan ka eego barta intarnetka ee Waaxda Caafimaadka MN halkan: https://www.health.state.mn.us/people/vitalrecords/registry/index.html\n« Cutubkii hore\nCutubka 2. Aqoonsiga Aabbannimada (ROP) »


Soo-saareyaasha Alaabada Garaafka iyo Alaab-qeybiyeyaasha - Warshadda Badeecada Garaafka Shiinaha\nKaarboon Hexi waxay inta badan soo saartaa koronto-garaafyo. Ka sokow koronto-yaqaanada garaafka, waxaan sidoo kale soo saarnaa wax soo saarka garaafka qaarkood. Nidaamka waxsoosaarka ee alaabadan garaafka leh wuxuu leeyahay isla nidaam iyo kormeer tayo leh sida koronto-yaqaanada garaafyada. Alaabtayada garaafyada badanaa waxaa ka mid ah garaafka garaafka lagu dhejiyo, garaafka garaafka, usha garaafka iyo kaarboonka, iwm. Nidaamka wax soo saarka ee walxaha garaafka ayaa ah in la isku daro batroolka ...\nNidaamka wax soosaarka ee garaafka 'graphite block / graphite square' wuxuu la mid yahay kan korantada garaafka, laakiin ma ahan wax soo saar koronto ku shaqeeya. Waa shey laba jibbaaran oo koronto garaaf ah, oo ka samaysan walxaha wax lagu xiro garaafka iyadoo la jajabayo, la xoqayo, la garaacayo, la samaynayo, la qaboojinayo dubitaanka, qashin-qubka iyo garaaf garaynta. Waxaa jira noocyo badan oo ka mid ah jaantusyada garaafka / laba jibbaaranaha garaafyada, iyo habka wax soo saarku aad u adag yahay. Wareegga wax soo saarka guud waa in ka badan 2 bilood. Sida laga soo xigtay...\nUlaha garaafka ee ay soo saartay Shirkadda Hexi Carbon waxay leeyihiin habsami koronto oo wanaagsan, kuleylka kuleylka, saliidaynta iyo xasilloonida kiimikada. Ulaha garaafku way fududahay in la farsameeyo oo raqiis ah, waxaana loo isticmaali karaa codsiyo kala duwan: mashiinada, metallurgy, warshadaha kiimikada, shubista, aaladaha aan fiicnayn, dhoobada, semiconductors, daawada, ilaalinta deegaanka iyo wixii la mid ah. Inta badan ulaha garaafka ee ay soo saarto shirkaddeena waxaa macaamiisha u adeegsadaan qaybaha kuleylka korontada ku shaqeeya ee kuleylka kuleylka leh ee heerkulka sare ...\nFoornada loo yaqaan 'Graphite' waxaa loo qaabeeyey oo dib-u-habayn ku samaysay Shirkadda Hexi cilladaha kharashka sarreeya iyo nolosha muddada gaaban ee madaxa naxaasku ka samaysan yahay foornada korontada ku jirta. Foornada tabinta ah ee loo yaqaan 'Graphite conductive' ayaa loo isticmaalaa halkii laga isticmaali lahaa foornada korontada ee madaxa naxaasta ah waxaana lagu dhejiyaa foornada korantada ee 6.3 MVA. Natiijo ahaan, nolosheeda adeeggu way dheertahay, tirada joogsiyada kulul ee foornada ayaa si weyn loo yareeyay, iyo qiimaha wax soo saarka si weyn ayaa loo dhimay. Tawxafka loo yaqaan 'Graphite tile' ayaa loogu magac daray qaabkiisa, kaas oo la mid ah foornada loo isticmaalo ...